Milioi eta erdi bisita izan ditu Uztarria.eus-ek 2017an, inoiz baino gehiago - Uztarria (Azpeitia)\nMilioi eta erdi bisita izan ditu Uztarria.eus-ek 2017an, inoiz baino gehiago\n1.504.251 bisita izan ditu Uztarria.eus webguneak 2017an, 4.121 baino gehiago eguneko, inoiz baino gehiago. Lehen aldiz, bisita gehienak telefono mugikorretatik etorri dira, %57,39.\n2017an ere markak hautsi ditu bisita kopuruak Uztarria.eus-en. 2012tik hona, Uztarriaren webgunearen bisitak igo egin dira urtez urte eta iazkoa izan da orain arte bisita gehien pilatu dituen urtea: 1.504.251 bisita izan ditu Uztarria.eus webguneak 2017an, 4.121 baino gehiago eguneko, inoiz baino gehiago, eta 2016. urtean baino %10 baino gehiago. Erakutsitako orrialde kopurua ere hazi egin da: 3.526.042 izan dira bistaratutako orrialdeak, guztira, 2017an; eguneko 9.660 baino gehiago, horrenbestez.\nAipatutako datuak StatCounter zerbitzuak ematen ditu. Zerbitzu horrek zenbatzen ditu 2005. urtetik (webgunea 2002. urtetik dago martxan) webgunearen bisitak modu publikoan, eta sarean ikus ditzakezue datu guztiak.\nGoogle Analytics-en datuak\nGoogle Analytics tresna ere erabiltzen du Uztarria.eus-ek bestelako datuak bistaratzeko. Hango bisita kopuruak beti dira apur bat txikiagoak (1.350.579) eta orri kopuruak, handixeagoak (3.555.426 inguru), sesioak kontabilizatzeko logika desberdina erabiltzen baitute zerbitzuok, baina proportzioa eta joera mantentzen dira urtetik urtera.\nErdia baino gehiago, mugikorretatik\nAzken urteetako bilakaerari eutsita, gero eta gehiago dira Uztarria.eus-eko edukiak telefono mugikorretatik irakurtzen dituzten erabiltzaileak. Baina 2017an, gainera, lehen aldiz bisiten erdia baino gehiago izan dira eskuko telefonoetatik iritsi diren bisitak: %57,39, iaz baino %10 gehiago. Bisiten %35,08 etorri dira ordenagailuetatik, eta %7,54 tabletetatik.\nSare sozialetan egindako argitalpenetatik iritsitako bisitetan beherakadatxoa izan da aurten: 2016an bisiten %24 inguru iritsi ziren sare sozialetatik, eta 2017an %20 ingurura murriztu da kopuru hori. Facebook izan da iaz ere, koskarekin, Uztarria.eus-en bisitetan pisurik gehien izan duena: sare sozialen bidez iritsitako bisiten %81 baino gehiago iritsi da Facebooketik, 2016an baino pixkat gutxiago. Twitterretik iritsitakoen kopuruak, aldiz, gora egin du pixka bat, Facebooken kopuruetatik oso urrun bada ere: %18,75.\nBi minutu eta erdi pasatxo irauten du, batez beste, bisita bakoitzak. Tarte horretan, 2,63 orrialde ikusten dituzte bisitariek. Kopuru horiek oso antzeko mantendu dira 2016tik 2017ra. Webgunera ordenagailutik sartzen direnek bisita luzeagoak egiten dituzte: 03:17 minutu, batez beste, 2017an. Tableta erabiltzen dutenen bisiten batez besteko iraupena 02:43 minutukoa izan da, eta 02:05ekoa telefono mugikorra erabili dutenena.\nEskerrik asko 2017an Uztarria.eus bisitatu eta elikatu duzuen guztioi. Datu horiek guztiak pizgarriak dira guretzat, lanean jarrai dezagun. Eta ez ahaztu: zuek ere bazarete Uztarria.eus, eta zuen egitasmoen, lanen edo ideien berri emateko gaude.


Gerraurreko Emakume Idazleak, beldurra eta Abandoibarra - _Galder Unzalu Etxabe - Uriola.eus\nGerraurreko Emakume Idazleak, beldurra eta Abandoibarra\n_Galder Unzalu Etxabe 2017-12-14 17:40 Iritzia\n1930ko emakume idazleetatik Euskaraldira Abandoibarratik pasata.\n"Ez bakarrik Zarautzen bildu giñanak, baita juan ezinik edo bildurra edo... azaldu ez ziranak ere. Bildurrez, bai enetxoa, musu punta erakutsi ta gorde ostera. Neroni ere zerbait ikaratzen hasi nintzan. ¿Ain izugarriak ote gaitun? nion nerekiko. Orain arte zuluan egon gera, baña lengo batean eztakit zerek bultzata atera gendun burua", zioen Irak 1930eko irailaren 9an (12. orria, Bidanitik) El Día egunkariko Euskal Orrian.\n"Gure betiko lekua auxen izango da, ez bagaitu beintzat ekaitz batek leiza zulora berriro sartzen. ¿Ez al tzerate gurekin izutuko?", gehitzen zuen Bi Otsok. Ibarratik Arantxak zera zioen aste batzuk lehenago egunkari berdinean, 1930eko abuztuaren 14an: "Zerk ikaratu bear gaitu?".\nBeldurra dute aipagai. Isiltasuna apurtzeko beldurra, plaza publikoa hartzeko beldurra. Ixakak galdetzen zien handik gutxira (1930eko irailaren 7an): "Bildurtu egin al dira gure Maitxo eta lagunak? Ez, noski; ¿ez da ala? Lan arazo gogorrak izango dituzte bada ta... ¿Ala Luzearrek argazkia argitalduaz ezaguturik gelditu zaretelako alda, zuen ixiltasuna?".\nElkar adoretzen dute, eta kolektiboa osatzearen garrantzia adierazi: "Lasaitu zan gure barrena, Lau Uxo, alai eta pozik, nere ustez beintzat, inguruan egaka ikustean (…) Aspaldiko ametsa nuan naikide bat arkitzea, emakume bakarra gauza motza bai da. Gaur nere gogoa gañezka beteta dakust. Baten ordez talde begizko maitagarri, gura nezaken guragarriena arkitu det eta", (Ira, 1930eko irailaren 9an).\nZarautzen 1930eko abuztu bukaeran Lenengo Andereño Idazle Batzarrean elkartu ziren emakume taldeko kideek izandako artikulu bidezko trukean aurkitu ditzakegun hitzak dira, eta haietan idatzita utzi zuten emakumeak itzaletatik atera eta plaza publikora, kasu honetan kazetaritzara zein literaturara, eta euretako askok gerora politikara, jauzi egiteko garaitu behar izan zuten kontrako giro itogarriaren eta kontrako presio sozialaren erakusgarri dira.\nEmakume guzti hauek idatzitakoak ahalduntze prozesu baten kronika dira. Katolikotasunaren ortodoxiatik diskurtsiboki aldendu ez baziren ere (beraien praktika eta bizitzek inoiz ñabarduraz beteko bazuten ere ortodoxia hau, are kontrajartzeraino), Dolores Julianok Berria-n berriki esan bezala, eskura zuten askatasuna erabili zuten:\n"Independentzia erakustaldi txiki horiek dira batzuek «eskura dagoen askatasunaren erabilera» deitzen diotena. Egoera okerrenetan ere, badago hautatzeko aukera txiki bat".\nHots, beraien kontestuan, espreski adierazitako beldurraren kontrako prozesu kolektibo gisa definitu ahalko litzateke emakume talde honek egin zuena. Galdera litzateke ea hau den euskaraz eta euren ahotsez deskribatu eta kontatutako lehen ahalduntze kronika Euskal Herrian, patriarkatuari bere kontestuan eta bere baldintzekin aurre egin ziona, esparru publikoan emakume talde gisa kolektiboki bere burua kokatuz eta bere tokia aldarrikatuz.\nMaider Oleagak Elvira Zipitria Iraren gainean egin berri duen filmak ekarriko digu talde horretako pertsonarik esanguratsuenetako baten bizitzara bidaia zirraragarria. Gerrak moztuko zuen ahalduntze prozesu kolektibo honen bi adarretara sartzeko, badugu Amaia Alvarez Uriak adar kulturalera egindako murgiltzea (Jakin-en 148. zenbakian) eta Mercedes Ugalde Solanoren arlo politikora sartzeko egindako doktorego-tesia (Mujeres y Nacionalismo vasco: génesis y desarrollo de Emakume Abertzale Batza 1906-1936).\nEz da oso ohikoa beldurraren adierazpen berariazkoak irakurri edo entzutea, nahiz eta gero eta gehiago badiren (adibidez, espazio publikoan edo Alardean). Nolanahi, beldurrari tiraka, aurtengo maiatzeko bero saparenpean Deustuko zubitik Abandoibarrako urertzeei begiratuta, emakume hauek idatzitako beldurraren aipuetara joan zitzaidan gogoa. 36 gradu udatiar giroan eta Ibaizabalen urertzeak, ustez hirian dagoen eremurik freskoenak, erabat hutsik. Beroa areagotu baino ez duenez egiten porlanak, harritzekorik ez.\nGauza jakina da hirigintza, hiria egitea, mundu ikuskera, ideologia eta sentimentuen ondorioa dela, gerora interes ezberdinen dialektikatik pasatu, arau forma hartu eta arau horien baitan aplikazio zehatzak hartzen dituena. Gure kasuan, Bilbon izandako eraldaketa urbanistikoak urertzekiko harremana porlanez bete badu, hesiz bete badu, ura-belarra-harreman zuzena hirukia ukatu badu, ibaiarekiko dagoen 'arrisku-zikin' ulerkera sakonarengatik eta horrek sortzen duen beldurrarengatik dela argudiatu daiteke.\nBeldurrarekin defendatu da Deustuko Kanalaren irekiera (uholdeak saihesteko antza) eta horrela defendatu da Euskalduna Jauregiaren aurreko eremuan zegoen hesirik gabeko tarte bakarrari (hiritar askorentzat preziatuena zena, bertara joan eta uraren gainean eserita egotea ahalbidetzen baitzuen) hesia jarria izana (inor uretara erori ez zedin egin omen zen). Hondartzara edo mendira joateko baliabide, ahalmen edo denborarik ez dutenek urertzetan beraietan egotea edo etzatea biderazin egiten duen porlanezko autopista defendatzea Abandoibarra mundializatuaren irudi kosmopolitaren baitan ongietorriak ez diren erabilera ez-onartuek (etzanda egon, eguzkia hartu, urari begira denbora eman, urertzean belarretan jolastu, mahaizapi bat ireki eta urari begira askaritxo bat egin...) sortzen duten beldurretik edo ezinegonetik baino ezin da ulertu.\nEredu honen beste ertzean genuke adibidez argazkikoa, Toulouseko urertzeena, egun bero eta eguzkitsuetan erabilera anitzetan ari diren jendez mukuru:\nedo Garonnaren irudi hauek, Bilbok irudikatzen duenaren justu kontrakoa:\nEz da kasualitatea Zubiarteren parean uraren gainean dagoen pantalana izatea Bilbon dagoen leku preziatuenetako bat. Eguraldi ona medio, beti egoten da bertan begi kuxkuxeroetatik babesean eta urarekin harremanetan egon nahi izaten duen gaztetxo talderen bat. Hori da, Olabeagatik Udaletxera doan autopistari ihes egiteko gune bakarra, beraz, nola ez da egongo tamainako eskaria.\nPrimo de Riveraren diktaduraren ondoren eta Errepublikaren hasierarekin batera euskal emakume kolektibo hark aurrera eramandako adoretze kolektibo haren irakaspenen artean, beldurra azalerazi, oztopoak identifikatu eta horri aurre egiteko ahalegina izan daiteke bat. Hiriek (edozein hirik, gure kasuan Bilbok), euren baldintzatze ekonomiko, arkitektoniko eta ekologiko guztiekin, azpian mundu kultural eta ideologikoa dute formaren ekoizle. Hori identifikatzea eta horren gainean eragitea da kontua, eta hortik prozesu kolektiboei ekitea.\nEgunotan Deustualdean 11 egun euskaraz dinamika bizi izan dugu. Orain dela 80 urteko emakume idazle haiek egin zuten bezala, adoretze kolektiboko esperientzia bat, gaitasun, ezagutza, titulu eta hizkuntza-erregistro guztien gainetik, hizkuntzaren erabilera oztopotzen duten beldur, kinka-larri, uste-erdi-ustel eta gainontzeko guztiak gainditze bidean jartzeko. Ea 2018ko Euskaraldiak beste urrats bat ematera eramaten gaituen hiztunok. Baina batez ere, ea hizkuntzen erabileran berebiziko eragina duten hiriari forma (arkitektonikoa, urbanistikoa, kulturala, ideologikoa, historikoa...) ematen dioten politikak diseinatzen dituzten erakunde publikoen arduradunek ere hizkuntza-adoretze eta ahalduntze kolektiboko dinamika bat burura eramaten duten. Gerora politiketan islatuko dena. Izan ere, Eneko Gorrik Lapurdiko kostaldeaz dioena ("hirigintza ereduak hizkuntza politikak baino askoz eragin handiagoa du") zuzenean da aplikagarri Bilbon. Haien zain gaude.


Lan ona egin dute Eskolarteko Euskal Herriko bertso txapelketan Aranak eta Ugartek - Debagoiena - Goiena.eus\nLan ona egin dute Eskolarteko Euskal Herriko bertso txapelketan Aranak eta Ugartek\nArantzazu Ezkibel Galdos 2018-06-09 17:34\nFinalean parte hartu duten 13 bertsolariak. Argazkia: XDZ\nGorka Pagonabarraga durangarrak jantzi du txapela gaur, Saran jokatu den Eskolarteko Euskal Herriko bertso txapelketan. Debagoieneko bi ordezkari izan dira finalean: Oihana Arana eskoriatzarra eta Aitor Ugarte aramaioarra. Lan ona egin dute bailarako bi bertsolariek: saioaren bigarren zatirako sailkatu dira.\n30. txapelketa izan da gaurkoa. Saran jokatu dute, eta 13 bertsolarik parte hartu dute. Lehenengo zatian zortziko handian eta txikian kantatu dute. Lan horiek eginda puntuazio handiena lortu dutenak pasatu dira finaleko bigarren zatira. Sailkatu diren sei bertsolariak izan dira: Aitor Ugarte, Aner Peritz, Elixabet Etxandi, Gorka Pagonabarraga, Irati Alcantarilla eta Oihana Arana.\nBanaka aritu dira sailkatutako sei bertsolariak, lehen puntua emanda hasieran eta gaia emanda gero, zortziko txikian eta bost puntuko neurrian hurrenez hurren.\n1982tik bertsolaritza ikastetxeetan lantzen eta urte luzez Eskolartekoaren antolaketa lanetan aritu den Mikel Mendizabalek jantzi dio txapela irabazleari. Sari banaketan parte hartu dute lurralde guztietako Eskolarteko antolatzaileek – tartean, Xabi Igoa aramaioarrak–.


Pre-entrenamendu Elikadura: Zer entrenamendu baten aurretik jan – Health Deo\nKirolariak eta fitness zaleak dira beti haien errendimendua hobetzeko eta beren helburuak lortzeko modu bila.\nGood elikadura zure gorputza egiteko hobea eta berreskuratzeko entrenamendu bakoitzaren ondoren azkarrago laguntzeko.\nOptimal elikagai sarrerarekin aurretiko baliatu nahi du zure performance maximizatzeko baina baita muskulu kalte minimizatu ez bakarrik lagunduko.\nHemen buruz pre-entrenamendu elikadura jakin behar duzun guztia da\nZer jan ezagutzea garrantzitsua da\nzure gorputza Fueling eskuineko elikagai aurretik baliatu dituzten energia eta indarra hobeto egiteko behar duzun emango.\nmacronutrient bakoitzak entrenamendu aurretik eginkizun zehatz bat du. Hala ere, ratio horretan, horiek kontsumitu behar duzun pertsonari eta ariketa motaren arabera aldatzen da.\nJarraian macronutrient bakoitzaren rola begirada labur bat da.\nZure muskuluak erregai carbs glukosa erabili.\nGlycogen modu gorputz prozesuak eta dendetan glukosa da, batez ere, gibela eta muskuluak.\nlabur eta intentsitate handiko ariketa baterako, zure glycogen azalera zure muskuluak ‘energia-iturri nagusia dira.\nBaina ariketak luzeagoa, erakusten du zein carbs erabiltzen dira hainbat faktore araberakoa. Horien artean, intentsitatea, prestakuntza-mota eta zure dieta, oro har.\nZure muskuluak ‘glycogen azalera mugatuak dira. azalera horiek bihurtu ahala agortu, zure irteera eta intentsitatea murriztu.\nIkasketak koherentziaz erakutsi carbs glycogen azalera eta erabilera handitu dezakezu bitartean carb oxidazio indartzeko ariketa zehar.\nCarb kargatzeko, hots, goi-carb dieta kontsumitzen 1-7 egunetan, glycogen azalera maximizatzeko ezagun metodoa da.\nHainbat ikerketak pre-entrenamendu proteina kontsumo potentziala athletic errendimendua hobetzeko dokumentatu dute.\nElikadura proteina (bakarrik edo carbs) aurretik baliatu frogatu muskulu proteina sintesia handitzeko.\nIkerketa batek erakutsi anabolikoen erantzun positiboa, parte-hartzaile kontsumitu 20 WHEY proteina gramo ondoren ariketa aurretik.\nBeste proteina jan ariketa aurretik onurak honakoak dira:\nA hobea anabolikoen erantzuna, edo muskulu hazkunde.\nHobetua muskulu berreskuratzeko.\nindarra handitu eta giharrak gorputz masa.\nHanditu muskulu performance.\nglycogen bitartean labur eta intentsitate handiko ariketa bouts erabiltzen, gantz erregai-iturri luzeagoa eta moderatua-to-intentsitate txikiko ariketa da\nIkasketa batzuk athletic errendimendua gantz sarrerarekin ondorioak ikertu dituzte. Hala ere, ikasketa horiek goi-gantz dietak begiratu zion epe luze bat baino, baizik eta aurreko baliatu baino.\nAdibidez, azterketa bat erakutsi lau aste dieta% 40 gantz osatua nola handitu erresistentzia korrika aldiz osasuntsu, trebatu korrikalariek.\nCarbs lagunduko maximizatu glycogen intentsitate handiko ariketa dendak, gantz laguntzen erregaia zure gorputza jada, hain bizia workouts da. Bien bitartean, proteina muskulu proteina sintesia eta laguntzak berreskuratzeko hobetzen.\nZure Pre-entrenamendu Bazkari erritmoaren Gakoa da\nZure bazkari denbora da, halaber, aurrez ariketa elikadura alderdi garrantzitsu bat.\nZure prestakuntza emaitzak maximizatzeko, saiatu carbs, proteina eta gantz duten osoa bazkari bat jateko duzun ariketa 2-3 ordu lehenago.\nHala ere, zenbait kasutan, ezingo duzu bazkari bat osoa lortu lan 2-3 ordu lehenago gai.\nHorrela bada, orduan oraindik jan ahal duina pre-entrenamendu bazkari bat. Hala ere, gogoan lehenago jaten duzu zure entrenamendu aurretik hartu, txikiagoak eta errazagoa bazkaria izan behar du.\njaten duzu 45-60 minutu zure entrenamendu aurretik baduzu, aukeratu duten erraz digeritzen dira eta eduki nagusiki carbs eta proteina batzuk elikagai.\nHau ariketa zehar edozein sabeleko ondoeza saihesteko lagunduko du.\ngomendagarria da zure entrenamendu 2-3 ordu lehenago osoa bazkari bat kontsumitzen. jan zure entrenamendu gertuago bazkariak, aukeratu carbs errazagoa eta proteina batzuk.\nPre-entrenamendu Bazkariak adibide batzuk\nZein elikagai eta zenbat jan mota, iraupena eta intentsitatea entrenamendu araberakoa da.\nArau ona da carbs eta proteina aurretik baliatu nahasketa bat jateko.\njaten duzu gantz Zure pre-entrenamendu bazkari batekin, ondoren, ordu batzuk behintzat bat kontsumitu behar da zure entrenamendu aurretik.\nHona hemen orekatua pre-entrenamendu otorduak adibide batzuk:\nZure entrenamendu 2-3 ordu edo gehiago Within hasten bada\nArrautza-tortilla eta osoa-alea topa aguakatea hedatzea eta fruta kopa bat beteak\nSandwich osoa-alea ogia, lean proteina eta alboko entsalada on\nProteina giharrak, arroz eta barazki erreak\nZure entrenamendu Within 2 Ordutegia hasten bada\noatmeal kopa bat platano eta zatituta almendra beteak\nProtein smoothie esnea, proteina hautsa, platano eta baia mistoa egindako\nOsoa-alea zerealak eta esnea\nNatur almendra gurina eta fruta zaintzeko ogitarteko osoa-alea ogia\nZure entrenamendu ordu bat edo gutxiago barruan hasten bada\nproteina eta wholesome osagai Elikadura bar\nGreziako jogurtak eta fruta\nfruta pieza bat, hala nola, platano bat, laranja edo sagar gisa\nkontuan ez duzula behar asko pre-entrenamendu bazkariak jan garai desberdinetan izan. Aukeratu horietako bat.\nemaitzarik onenak, esperimentu epeak desberdinak eta elikagai konposizio batekin.\ncarbs eta proteina konbinazio bat da pre-entrenamendu bazkariak gomendatzen da. Fat ere onuragarria izan daiteke, baina, gutxienez, bi ordu kontsumitu behar da ariketa aurretik.\nOsagarriak ere egin daiteke erabilgarria Ariketa aurretik\nSupplement erabilera kiroletan ohikoa da. Produktu horiek errendimendua hobetzeko daiteke, indarra hobetzeko, lean gorputzaren masa handitzeko eta nekea murrizteko.\nJarraian dira pre-entrenamendu onena osagarri batzuk.\nCreatina da ziurrenik gehien erabiltzen kirol osagarri.\nFrogatuta muskulu masa, muskulu-zuntz tamaina eta muskulu-indarra eta boterea handitzeko, guztiak, berriz atzeratzen nekea.\nonuragarria da creatina hartu entrenamendu aurretik arren, are gehiago eraginkorra izan denean entrenamendu baten ondoren hartu badirudi.\n2-5 creatina monohydrate gramo hartu eguneko eraginkorra.\nbeste hainbat onura artean, kafeina frogatu errendimendua hobetzeko, indarra eta boterea handitzeko, laguntza nekea sentimenduak murriztea eta gantz erretzearen estimulatzen.\nKafeina egon kafea, tea eta energia edariak kontsumitzen daiteke, baina ezin dira pre-entrenamendu gehigarrien eta pilulak aurkitu.\nEz du benetan axola nola kontsumitzen duzu, bere performance buruzko ondorioak izan ohi dira berdinak dira.\nKafeina gailurra ondorioak 90 minutu kontsumoa ondoren ikusten dira. Hala ere, frogatu da eraginkorra izan denean ere irensten 15-60 minutu lehenago baliatu.\nAdarrak-kate aminoazidoak (BCAAs)\nBCAAs funtsezko aminoazidoak valine, leucine eta isoleucine aipatzeko.\nIkasketak erakutsi dute BCAAs hartzeko workouts aurretik jaitsiera muskulu kalte eta hazkundea muskulu proteina sintesia laguntzen.\n5 gramo edo gehiago dosi bat, gutxienez ordubete aurretik baliatu, eraginkorra.\nBeta-alanine aminoazidoa zure muskulu-dendak handitzen duten carnosine da. Izan orokorrak gehien labur eta intentsitate handiko ariketak egiteko eraginkorrak izan daitezen.\nHau ez da ariketa gaitasun eta gihar erresistentzia bitartean nekea murriztuz.\nThe egunero dosia 2-5 gramo, eta horietatik gutxienez 0,5 gramo da zure entrenamendu aurretik kontsumitu behar da.\nAnitzeko osagai Pre-entrenamendu osagarriak\nBatzuek nahiago arestian aipatutako osagarriak nahasketa bat eduki duten produktuak.\nosagai horiek konbinatuz sinergikoa ondorioak izan ditzake eta errendimendua hobetzeko nabarmen.\nKafeina, creatina, beta-alanine, adarrak-kate aminoazidoak, arginine eta B bitamina gehien erabiltzen produktu horiek osagai, besteak beste.\nHauek pre-entrenamendu osagarriak eman dira lan irteera, indarra, erresistentzia, anaerobioa power, erreakzio-denbora, ikuspegia eta alertness handitzeko.\ndosi bereziki produktuaren araberakoa da, baina, oro har, gomendatzen eraman minutu 30-45 buruz ariketa aurretik.\nCreatina, kafeina, BCAAs eta beta-alanine ohi dira entrenamendu aurretik gomendatzen. Anitzeko osagai pre-entrenamendu osagarriak konbinatu osagai hainbat onurak optimoa da.\nHidratazioa da ere Erabakigarria\nZure gorputza ura behar funtzioa.\nGood hidratazio frogatu eustea eta are errendimendua hobetzeko, berriz, deshidratazioa izan da performance jaitsiera esanguratsua lotuta\nGomendatzen ariketa aurretik bai ura eta sodio kontsumitzen. Honek fluidoaren oreka (32, 33) hobetu egingo du.\nAmerican College The Sports Medicine (ACSM) gomendatzen du 16-20 ontza (0.5-0.6 litro) ur edangarria gutxienez lau ordu ariketa eta 8-12 ounces (0.23-0.35 litro) ur 10-15 minutu ariketa aurretik aurretik (32 ).\nGainera, sodio mantenduko fluidoak laguntzeko (32) dituen edari kontsumitzen gomendatzen dute.\nUra performance garrantzitsua da. Gomendatzen ura eta sodio-duten edariak edan fluido oreka sustatzeko eta gehiegizko likido-galera saihesteko ariketa aurretik.\nJarriz guztiak elkarrekin\nzure errendimendua eta berreskuratzeko maximizatzeko, garrantzitsua da zure gorputza erregai eskuineko elikagai entrenamendu aurretik.\nCarbs lagundu zure gorputz glycogen erabili labur eta intentsitate handiko ariketak erregaia gaitasuna maximizatzeko, gantz laguntzen erregaia zure gorputza ariketa saio luzeagoa.\nproteina jatea hobetzeko muskulu proteina sintesia, muskulu kalteak saihesteko eta berreskuratzeko sustatzen laguntzen du.\nGood hidratazio halaber performance indartu lotuta.\nPre-entrenamendu bazkariak hiru ordu jan daiteke 30 minutu entrenamendu aurretik. Hala ere, aukeratu duten erraz digeritzen diren elikagai, zure entrenamendu ordu bat edo gutxiago hasten da batez ere. Hau sabeleko ondoeza saihesteko lagunduko dizu.\nGainera, beste hainbat osagarri desberdinak performance laguntzeko eta berreskuratzeko sustatzeko.\nEgunaren amaieran, simple pre-entrenamendu elikadura-praktika hobeak egiteko eta berreskuratzeko azkarrago laguntzen bide luzea joan daiteke.\nPre entrenamendu Bazkari\nPre entrenamendu bazkari A azken bazkari jaten duzu zure entrenamendu aurretik. entrenamendu Pre bazkari batekin helburua handiena da, bai karbohidrato eta proteina inprimaki batzuk kontsumitzen noizbait zure entrenamendu aurretik muskulu glycogen agortzea saihesteko, muskulu proteina matxura murrizteko eta cortisol mailak murrizteko.\nberezitasunak datoz arabera egingo zure ordutegia bezala gauza on, egunaren ordua ari zaren, prestakuntza-mota eta zure dieta lehentasunak.\nzure banakako beharren arabera, besterik gabe behar duzu bazkari normal bat ordu pare bat zure entrenamendu aurretik edo txikiagoa bazkari bat izan dezakezu eskuineko zure entrenamendu ondoren. ekarri masa jarri saiatzen ari bazara, nahiz eta egin ahal izango dira.\nPost entrenamendu Bazkari\nPost entrenamendu bazkari lehen bazkari zure entrenamendu ondoren jaten da. Bazkari hau antzezlanak gorputza hornitzeko dena egingo konponketa eta berreskuratzeko behar duen, rol handiena. Post entrenamendu bazkari helburua da muskulu glycogen hori zure entrenamendu zehar agortu zen berritu, ariketa eragindako muskulu proteina matxura murrizteko, proteinen sintesia areagotzen, soreness saihesteko, hobetzeko berreskuratzeko eta cortisol mailak murrizten baita.\nAurreko guztiak gertatuko arrakastaz egiteko, zure gorputza berriro karbohidrato eta proteina behar dira.\nIt zure post entrenamendu bazkari haien kontsumitzea lehenengo 30 minutu barru zure prestakuntza ondoren hau delako zure gorputza erabat primed eta elikagai jarri aprobetxa prest gomendatzen da.\ninoiz gure workouts ahalik eta azkarrena emaitzak lortzean baino gehiago kezkatzen gara. Eraginkorra workouts pre egokia eta zer entrenamendu elikadura eskatzen. kalitatea eta proteina eta karbohidrato iturri onena aukeratzeko ardatz, baina garrantzitsuena, aukeratu zure lehentasunen egokitzeko duten elikagaiak. Ez berezitasunak baino gehiago azpimarratu eta ez egin konplikatua! Goza ezazu zure janaria eta pozik prestakuntza!


Lanera kotxe-partekatuan etorri nahi duzu? — Begira - Ulma aktualitatea\nLanera kotxe-partekatuan etorri nahi duzu?\nIngurumena hobetzearen alde zure aletxoa jarri nahi baduzu, ULMAn oso erraz jarriko dizugu.\nSartu Ciclogreen aplikazioan zein den egingo duzun ibilbidea eta zer egunetan nahi duzun autoa partekatu, eta aplikazioak ULMAko pertsonak aurkituko ditu, zure ibilbidearekin duten kidetasun mailaren arabera ordenatuta, haiekin harremanetan jar zaitezen. Ibilbideak erregistratu ondoren, sari bikainak lortuko dituzu.\nBete jarraibide erraz hauek, ULMAko pertsonekin autoa partekatuz mugitzeko:\nDeskargatu zure sakelakoan (iOs eta Android), eta sakatu “Erregistratu zure erakundearekin”. Hautatu Negozioa eta erabili “ulmawin” kodea, eta, horrela, app-a erabili ahal izango duzu zure joan-etorri jasangarriak erregistratzeko.\nArgitaratu ibilbidea, eta adierazi bidaiaria edo gidaria zaren, eta argitaratu bulegora joateko egiten duzun bidea. Gehitu lanera sartzeko eta handik irteteko duzun ordutegia, bai eta autoa asteko zer egunetan partekatu nahi duzun ere.\nJakin ezazu nor egokitzen den ondoen zure ibilbidera. App-ak autoa partekatzeko moduko ULMAko pertsonak erakutsiko dizkizu, zure ibilbidearekin duten kidetasun mailaren arabera ordenatuta. Aplikaziotik bertatik txateatu ahal izango duzu, bai eta elkargune bat zehaztu ere.\nErregistra itzazu partekatutako autoan egindako joan-etorriak. Ziurtatu “Auto partekatua” garraiobidea aukeratzen duzula, eta sakatu “Play”, ibilbideari ekiteko. Gidaria edo bidaiaria zaren kontuan hartuta, aplikazioak QR kode bat edo irakurgailu bat erakutsiko dizu pantailan, zure joan-etorria bidaiatzen duzun ULMAko pertsonenarekin lotu ahal izateko. Behin helmugara iritsita, prozesua errepikatu besterik ez duzue egin behar, ibilbidea amaitzeko eta gordetzeko.\nAuto partekatuan egiten duzun ibilbide bakoitzarekin hainbat ziklo irabaziko dituzu (4 km-ko 1). Ziklo horiek metatu ahal izango dituzu, sari zoragarriekin trukatzeko, nola app-tik, hala webgunetik: www.ekokilometro.ulma.com.\nZalantzarik baduzu, idatzi helbide honetara: comunicacion@ulma.com


Enplegurako prestakuntza – Hernani Lanbide Heziketa\nInicio / Hezkuntza eskaintza / Enplegurako prestakuntza\nJardunean zein langabezian dauden langileentzako doako prestakuntza eskeintza da. Langileen gaitasun tekniko zein zeharkakoak hobetuz, norberaren garapen pertsonala eta profesionala sustatzea du helburu.\nLanbideren bitartez, Euskal Autonomia Erkidegoko Lan Prestazioko Planaren barruan egonik, Enplegurako prestakuntzak ez du kosterik, 100% doakoa da.\nKualifikazioen eta Lanbide Heziketaren Sistema Nazionalak aurreikusitako ikastaroak zein ikastaro askeak eskeintzen dira. Ondorioz, profesionaltasun ziurtagiri osoak zein prestakuntza partzialak ikasi eta egiaztatu daitezke.\nEnplegurako prestakuntzaren ezaugarri orokorrak:\n-Langile eta langabetuentzak\n-Izen ematea Lanbideko web orrian edo bulegoan egin behar da\n-Katalogo modularreko Profesionaltasun ziurtagiriak zein prestakuntzak partzialak (egiaztagarria den ziurtagiri ofiziala)\n-Katalogo modularretik kanpoko ikastaroak (formazio espezializatua eta ziurtagiri ofiziala)\n-Prestakuntza orduen %75 asistentzia derrigorrezkoa da\n-Ikastaroak orokorrean astelehenetik ostegunera 18:00-21:00 izaten dira\nJardunean dauden langileentzako ikastaroak dira (besteren konturako langileak, autonomoak eta koopera-kideak). Administrazio publikoko langileek eta langabetuek ikastaro hauetan parte hartu dezakete, gehienez partehartzaile kopuruaren %10 eta %30eko kopuruan hurrenez hurren.\nPrestakuntza teknikoa hobetu eta zeharkako gaitasunak landuz, lan munduratzera zuzendutako ikastaroak dira. Ohikoak baino ikastaro luzeagoak izaten dira normalean eta ikastaroaren amaieran enpresan praktikaldia eskeintzen da. Ikastaro hauek langabetuei zuzendutakoak dira ia bere osotasunean eta profesionaltasun ziurtagiriak lortzera bideratuta daude.\n2022ko deialdiko lanbide zertifikazioen ikastaroetan izena emateko egin klik hemen.\n2022 Langile eta langabetuentzat ikastaroak\nErantzun galdera: 3x5?\nIrakurri eta onartzen dot Pribatitasun politika


Nafarroako 33 enpresa zigortu dituzte ikasleen garraioan kartel bat osatzeagatik | Ekonomia | Berria\nNafarroako 33 enpresa zigortu dituzte ikasleen garraioan kartel bat osatzeagatik\nCNMC Merkatuen eta Lehiaren Espainiako Batzordeak dio 2013tik 2018ra Nafarroako Hezkuntza Sailaren lehiaketak banatzeko akordioa egin zutela\nHaurrak autobusera igotzen eskolara joateko. Marisol Ramirez / Foku Tamaina handiagoan ikusi\nIkasleen garraioan aritzen diren 33 autobus enpresari 3,36 milioi euroko isuna jarri die Merkatuen eta Lehiaren Espainiako Batzordeak, eta beste 15.000 euro enpresa horiek sortutako elkarte bati. Horrez gain, autobus enpresa horiek ezingo dute lan egin aurrerantzean ikasleak eramaten, frogatutzat jo duelako kartel bat osatu zutela 2013tik 2018ra, Nafarroako Hezkuntza Sailaren lehiaketan banatzeko.\nAgiri baten bidez, garraio enpresek ukatu egin dute lehiaren aurkako ezer egin dutela. Haien iritziz, Nafarroako Gobernuak gertatutakoa «oker interpretatu» du, eta hori da ikerketak erakutsitako bakarra. Autobus konpainiek ohartarazi dute isuna ordaindu behar izateak haietako asko ixtera behartuko dituela, jada «egoera oso kritikoan» baitaude. Itxialdian ez zuten lanik egiterik izan, eta, orduz gero, aisialdiari eta kirolari lotutako zerbitzu gehienak bertan behera geratu dira.\nLehen eta Bigarren Hezkuntzako ikasleen garraioan aritu ziren legearen aurka zigortutako 33 enpresa horiek. 2019-2020 ikasturtean, esaterako, 115 eskolatako 14.498 ikasle garraiatu dituzte lehiaketa horien bidez kontratuak lortutako autobus enpresek. Zortzi urtean ibilbideak banatu zituzten enpresek, legez kontrako akordio baten bidez, betiere lan karga bermatzeko.\nCNMCk dio garraio sorta bat lehiaketan ateratzen zenean, enpresa bakarrak aurkeztu zuela hautagaitza, eta beste hainbat ez zirela agertzen, «ibilbide horiek bere gain hartzeko gaitasuna izan arren». Egin izan balute, prezioek behera egingo zuten, baina enpresa bakarra uztean beti lehiaketan, hark finkatzen zuen salneurria. «Karteleko enpresek zortzi urtean banatu zituzten aukeratutako ibilbideak, txandak eta konpentsazioak ezarriz, lan karga eta prezioak ziurtatzeko».\nOrain, ordea, CNMCk zigorrak ezarri dizkie. Zehazki, 3,36 milioi euroko zigorra ezarri die, eta horiei «akordioa eratu zuen» elkarteari ezarritako 15.000 euroko zigorra gehitu behar zaizkie. Gainera, CNMCk martxan jarri du administrazioak berriz kontratatzea debekatzeko prozedura, erabaki zigortzailea Espainiako Kontratazio Publikoaren Kontsulta Batzordera igorriz. Zigortutako enpresen elkartea Nafarroako Garraio Enpresen Elkartea (ANET) da. Garraio enpresen artean, berriz, Compañia Navarra de Autobuses SA enpresak eta Burundesak jaso dituzte zigorrik handienak.\nEz da lehen aldia lehiaren aurkako erakundeek autobus konpainiak zigortzen dituztela. Lehiaren Euskal Agintaritzak, esaterako, milioi bat euroko isuna jarri zien 2017an Avitrans Gipuzkoako autobus zerbitzuen enpresen elkarteari eta hemezortzi autobus enpresari, 1988tik 2015era bitartean kartel bat osatu zutelako lurraldeko garraio merkatua haien artean banatzeko.\nUrtebete lehenago, berriz, Lehiaren Euskal Agintaritzak ikastetxeetan jangela zerbitzuak ematen dituzten enpresak zigortu zituen, hamar urtez merkatua banatzeagatik: 18,4 milioi euroko isuna ezarri zien zazpi catering enpresari, baina, gerora, isuna 7,3 milioira murriztu zuen EAEko Auzitegi Nagusiak .


Juniorrak Altsasura - Sakana - Guaixe.eus\nGuaixe 2019-03-15 11:49\nAurreko urtean Lizarte-Ermitagañako Mikel Retegik irabazi zuen Altsasuko Udaberri Trofeoa. Argazkia: Toño de la Parra.\nBurunda Txirrindularitza Taldeak XXXIV. Udaberri Saria antolatu du igandean, 10:30ean\nBurunda Txirrindularitza Klubak antolatuta, igandean XXXIV. Udaberri Trofeoa jokatuko da Altsasun, junior mailako txirrindulariek denboraldi honetan Nafarroan jokatuko duten bigarren lasterketa. Proba goizeko 10:30ean abiatuko da Foruen plazatik eta juniorrek 8o km-ko lasterketa izanen dute aurrez-aurre.\nTxirrindulariek hasieran Ziordiraino joko dute, buelta hartu eta Etxarri Aranatzeraino iristeko. Han, norabidez aldatu eta atzera ere Burundarantz egingo dute, Ziordiraino, buelta hartu eta Olaztitik Altamira lehenengoz igotzeko. Altsasutik jaitsiz, Iturmendiraino iritsiko da tropela. Bertan buelta hartu eta Ziordiraino joango dira berriz txirrindulariak, bigarrenez Olaztitik Altamira igotzeko. Handik jaitsita, atzera ere Olaztira sartuko da tropela, Altamira hirugarrenez igotzeko. Azkenik, portua jaitsita Altsasuko udaletxe aurreko helmugaraino joko dute txirrindulariek.\nAurreko urteko Udaberri Sarian ez zen erasorik falta izan, baina azkenean 12 txirrindulariz osatutako taldea batera iritsi zen helmugara eta, esprintean, Lizarte-Ermitagaña taldeko Mikel Retegi gailendu zen. Burunda klubeko Quesos Albeniz taldeko ailetz Lasa laugarrena sailkatu zen eta Aralarko Intersport Irabia taldeko Josu Etxeberria bosgarrena, biak denbora berean. Aurten ere etxeko taldeak, Burundako Quesos Albeniz taldeak, eta bizilagunak, Aralar taldeko Sakana Group taldeak, bertako trofeoa lortu nahiko dute.


Mozioa: Sexu askapenaren alde | EHBildu Sestao\nCastellano\tMozioa: Sexu askapenaren alde\tPublished on Ostirala, 22 Ekaina 2012 13:56\nBilduk mozioa aurkeztu du udaletxean ekainaren 28an gay, lesbiana eta transexualen askapen eguna dela aprobetxatuz, egun honek duen oroimen eta borroka zentzua azalduz. Egun horretan bertan arratsaldeko 8etan Sestaoko udaletxe aurrean egingo den kontzentrazioari babesa adierazi dio Bilduk.\n43 urte igaro dira New Yorkeko Stonewallen milaka ekintzaile homosexual eta polizien arteko istilu gogorrak gertatu eta LGBT askapen borrokarako hazia erein zenetik. 43 urte, homofobia soziala eta genero eta identitate oztopoen aurrean erresistentzia eta ofentsiba afektibo-sexuala garatzen hasi zenetik. 43 urte urte kalera irteten homofobia, lesfobia eta transfobia estrukturalari aurre eginez.\nHomo-lesfobia eta transfobia, izan ere, ez dira kasualitatea, eta patriarkatuaren antolakuntza ereduan kokatu behar ditugu. Antolamolde honek gizon, heldu eta heterosexualengan lagatzen du gizartearen agintaritza eta jendartean ierarkia bat ezartzen du, besteak beste, aukera sexual lehenetsi, normal eta bakartzat heterosexualitatea hartuz edo sexu konportamendurako arau mugatuak ezarriz.\nElizaren eta sektore atzerakoienen ofentsiba, talde ultraeskuindarren erasoak, mespretxuak eta burlak, transexualen psikiatrizazioa, sexu orientazioa normaltasunez gozatu nahi izateagatik jazarpen, tortura edo heriotzara kondenaturik bizi behar izatea… hori da LGBT kolektiboari egun munduak eskaintzen dion errezeta. Zoritzarrez, auzi honetan Euskal Herria ez da salbuespen. Gure herri eta auzoetan ehunka eta milaka dira askatasunez jardun ezin duten nerabe, heldu edo agureak, herrietatik alde egitera beharturik ikusten direnak, institutu eta eskoletan irainduak direnak, lan munduan lehiatzeko zailtasunak dituztenak edo eraso homofobo eta transfoboen jomuga direnak. Noiz arte egongo gara itsu, mutu eta gor?\nEzin da alde batera utzi ere kapitalismoak jantzi duen kolore arrosa. Gay-les askapen borroka ito, eta desfilez, karrozaz eta “party”z saturatu gaituzte, gay mundua eurek sortutako eta bultzatutako merkatu kontsumista, bohemio, moderno, sasi-aurrerakoi, hutsal, umoristiko eta telebisiboak ordezkatzen duela irudikatu nahian.\nSestao berri bat, Ezkerralde berri bat eta Euskal Herri berri bat dauzkagu eraikitzeko mundu berri eta aske baten barruan. Heteronormatibismoaren eta ezarritako generoaren gainetik pertsona bakoitza den bezalakoa da. Horregatik, askapen borroka antipatriarkalaz bat egin eta gay lesbiana eta transexualei eta oro har herritar guztiei dei egiten diegu ezarritako konportamendu sexualerako arauekin haustera eta sistema hau errotik aldatzera.\n- Udalbatza honek ekainaren 28ak egun duen borrokarako izaera nabarmendu nahi du.\n- Udalbatza honek gogorarazi nahi du, aurrerapausoz aurrerapauso, LGBT kolektiboak ez dituela oraindik beren eskubide basikoak zirtatuta, eta homofobia, lesfobia eta transfobia eguneroko ogia direla oraindik ere.\n- Udalbatzak sektore ultra-kontserbadoreek aurrera daramaten ofentsiba salatzen du, LGBT askapen borrokei babes osoa adieraziz.\n- Udalbatza honek gure herrian gauzatuko diren ekainaren 28aren inguruko ekintzetan parte hartzeko deialdi irekia egin nahi du. Besteak beste, egun horretan bertan, 20.00etan udaletxe aurrean egingo den kontzentrazioan.\nThis entry was posted\ton Ostirala, Ekaina 22nd, 2012 at 13:56\tand is filed under Albisteak.\nOstegunean sexu askapena aldarrikatzeko deia egin du gazte asanbladak « Labe Garaia\n[...] ere, ildo berean, deia luzatu du kalera irteteko. Horrekin batera, Sestaoko udalbatzari, mozio baten bitartez, sexu askapenaren inguruko aldarriarekin bat egiteko eskatu dio. Aurkeztutako mozioaren [...]\nReply\tEl ayuntamiento y numerosos colectivos apoyan la concentración por la libertad sexual « Labe Garaia\n[...] que esta misma mañana, martes día 26 de junio, el ayuntamiento de Sestao ha votado sobre un texto presentado en la misma línea por la coalición Bildu, en el que proponía la adhesión a la movilización [...]


Maria Berasarte abeslaria, nazioarteko biran | Etxepare Euskal Institutua\nMaria Berasarte abeslaria, nazioarteko biran\nMaria Berasarte (1978)abeslari donostiarra nazioarteko biran murgilduta dago uneotan, eta 45. Hong Kong Arts Festival jaialdian bere azken diska, “Súbita”, aurkeztu ostean, (martxoak 18 eta 19) Ipar Ameriketan zehar biran da uneotan Carlos Nuñez artista galiziarrarekin batera gonbidatu berezi gisa.\nMaria Berasarte (1978) abeslari donostiarra nazioarteko biran murgilduta dago uneotan, eta 45. Hong Kong Arts Festival jaialdian bere azken diska, “Súbita”, aurkeztu ostean, (martxoak 18 eta 19) Ipar Ameriketan zehar biran da uneotan Carlos Nuñez artista galiziarrarekin batera gonbidatu berezi gisa.\nMartxoaren 21ean hasita eta apirila bitartean, hamalau kontzertu eskainiko ditu artistak Nuñezekin batera Estatu Batuak eta Kanadan zehar. Birak amaiera handia izango du apirilaren 9an, izan ere, artistak Montrealeko Fairmount Theather lokal ospetsuan arituko dira. Aretoa ezaguna da azken urteetan nazioarteko artista ugari bertan izan direlako, hala nola, Crystal Castles, The Staves edo Fritz Kalkbrenner.\nIberiar musika sortzeagatik ezaguna da Berasarte, eta bere lehenengo diskak, “Todas las horas son viejas” Portugaleko soinu eta pasioari erreferentzia egiten dio. Bertako kritikak, atzerrian egindako Fado diska onena bezala kalifikatu zuen.\nHorrez gain “Agua en la boca” (2014) eta “Súbita” (2015) diskak plazaratu ditu. Artistaren esanetan, “Súbita” lanean, haurtzaroko oroitzapenak eta Donostian izandako momentuak gogora ekartzen saiatzen da. Musika artistaren gainetik dagoela aldarrikatzen du, esentziara bueltatzen da. Lan honek Gismontiren “Palhaco”, Mikel Laboaren “Txoria txori” edo Agustín Lararen “Piensa en mí” abestiak jasotzen ditu.\nNazioarteko oihartzuna ere izan du abeslariak. Bere ibilbide artistikoan, kontzertuak eskaini ditu Frantzia, Belgika, Suitza, Italia, Errumania, Maroko, Txina, Mozanbike, Ingalaterra edo Portugalen. Gainera, Ara Malikian, Edson Cordeiro, Gianmaria Testa edo Stewart Sukuma artista internazionalekin batera lan egiteko aukera izan du.\nIpar Ameriketako birako data eta lekuak ikus ditzakezue esteka honetan.


URA ETA OINATZ HIDRIKOA – EAThink\nURA ETA OINATZ HIDRIKOA\neuskalfondoa.org euskalfondoa.org 22 22UTC septiembre 22UTC 2017 19 19UTC diciembre 19UTC 2017 Sin comentarios\nUrak izaki bizidun guztientzat duen garrantzia ulertzea eta Lurreko ur-baliabideak mugatuak direla ikastea.\nUr-baliabideen kontsumitzaile nagusiak ezagutzea. Nekazaritzan sortzen diren efektu negatiboak eta horiek ekiditeko irtenbideak ezagutzea.\nUrak bizitzan duen garrantzia ezagutzea eta ur-hornikuntzen eskasiaren ondorioak aurreikusten ikastea.\nEguneroko elikagai eta produktu batzuen “oinatz hidrikoa” edo “ur birtuala” delakoaren inguruan ikastea. Ikasleek edozein produkturen ekoizpenerako behar den ur-kopuruaz jabetzea eta “oinatz hidriko” hori murrizteko aukerak ezagutzea.\nUraren erabilera egokia nola egin ikastea eta ura aurrezteko metodo ezberdinak garatzea.\nDeskargatu ikas-unitate osoa hemen: Ura eta oinatz hidrikoa\nDeskargatu material gehigarria: 7.1.Eranskina Ura bizi iturria\n← ELIKAGAI IBILTARIAK, BERTAN BERTOKOA (FOOD MILES)\nEta hamaiketakorako zer? →


Kultura opari | Branka\n« Txema Oleagak hartu du Metro Bilbaoko presidentetza Loly de Juanek dimisioa eman eta gero\nUdalak ia hiru aldiz gehiago gastatuko du Errege Magoen desfilean Olentzeroarekin baino »\nGalder Perez, kazetaria\nEgunotan han-hemenka dabil jendea erotuta eta urduri edozer oparitzeko antsietateaz. Oparia egitea da kontua, berdin da zer. Kultura oparitzea ere eskaintzen du jaurlaritzak bono batekin. Asko hitz egin da jada honen onuraz ala eragozpenaz. Kultura eta merkatua aurrez aurre berriz ere, eta berdin da zer. Baina dagoeneko normala dirudi, izan ere egunotan dena, edozer, pilatzen delako, badirudi zenbat eta gehiago orduan eta hobeto dela. Tira, urte osoko egunero legez, zenbat gauza pilatzen diren. Eta berriz ere, berdin da zer.\nEta bai, kultura bada, bai, izan dezakegun oparirik ederrenetarikoa. Ez dator baina poltsa eder batean edota lazo handi batekin bilduta. Saldu eta erosi egiten dela? Horri ere bai eta hori daukan arrisku handienetakoa da. Kulturan, kultur politikak beharrean merkatu politikak agintzen du. Galduta dabil hor kultura, ekonomiaz ezer gutxi jakin edo ulertzen baitu. Ozeano horretan ito egiten da inork igeri egiten erakutsi ez ziolako.\nBaina merkatuen legeak agindu bezala, dena pilatzen da eta berdin da zer. Pasatu zen Durangoko azoka. Egile askok esaten dute haiei zuzenean ez diela horrenbesteko mesederik egiten, gehiago dela argitaratzaile edo banatzaileentzako onura (egia da, bai liburugintza eta diskogintzak behar dituela). Aurtengo Euskal zinearen uzta askoren hitzetan itzela izan da. Antzerkiarekin ez dakit berdina esatera ausartuko ote nintzatekeen. Azken hilabeteetan badira teloia betiko jaitsi behar izan duten konpainiak, krisialdi ekonomiko garai honi aurre egin ezinik. Orduan, bai, arraro egiten da sortzaileak krisian ez daudela entzutea. Pertsiana jaitsi behar izan duten horiek zein motatako bonoa edo laguntza jasotzen dute, bada?\nBeharbada euskal herritarrak hainbeste aldiz eskutik eskura izan ohi ditugun bono-laguntza horiek dira banatu beharrekoak, baina ez numero hutsez salerosten direnak. Bihotzetik bihotzera transmititzen direnak, ematen eta jasotzen direnak. Kulturak berak hezkuntzan izan beharko luke abiapuntu, ez merkatuan. Baina bitartean, oparitu urre kolorean bildutako kultura, berdin da zer. Jaso eta eman beharrean, erosi eta saldu. Itxura denez, berdin da ezer.\nIritzia-n argitaratua | Laburpen hitzak gabonak, Galder Perez, Kultura, Kultura bonua, merkatua, oparia | Utzi erantzun bat


Didier Agerre euskal preso politikoa aske utzi dute\nZigorra osorik bete ondoren atera da Lannemezango (Okzitania) espetxetik; 20 urtez izan dute gatibu han.\nDidier Agerre euskal preso politikoa aske geratu zen joan den ostegunean, ekainaren 24an. Ezarritako kartzela zigorra osorik bete ostean irten da Lannemezango (Okzitania) espetxetik.\nAgerre 1997. urtean atxilotu zuten lehenengo, hainbat polizia-etxeren aurkako ekintzetan parte hartzea leporatuta. Baldintzapeko askatasuna eman zioten baina, haren aurkako epaiketara huts egin ondoren, hiru urteko kartzela zigorra ezarri zioten.\n2001. urtean atxilotu zuten berriro eta, preso zegoela, hemezortzi urteko zigorra eman zion epaileak 2006. urtean. Etxera, Pagolara (Zuberoa), itzultzeko aukera izan du orain.\n2021eko ekainaren 28a, 13:15 2021-06-28, 13:15


Berrobiko frontenis txapelketako finalistak, erabakita - Berrobi - Tolosaldeko ataria\nBerrobiko frontenis txapelketako finalistak, erabakita\nTolosaldeko Ataria 2018-12-03 08:33\nDatorren larunbatean, abenduaren 8an, jokatuko dira lau mailatako finalak, 15:30etik aurrera Urreburu pilotalekuan.\nXXVIII. Ion Ander Izagirre frontenis txapelketak baditu finalistak. Asteburuan jokatu dituzte finalaurrekoak, eta lehia estu mordoa ikusi ostean, txapeldunak nortzuk izango diren jakitea baino ez da falta.\nDatorren larunbatean jokatuko dituzte finalak, 15:30etik hasita. Lehen finala mutilen binakako txapelketakoa izango da. Markel eta Ander Agirrek Xabi Goikoetxea eta Ibai Amundarainen aurka jokatuko dute.\n17:00etan txapelketa mistoko neurketa jokatuko da. Xabi Goikoetxea eta Leire Jauregi, eta Mireia Barriola eta Xabi Zubiria izango dira nor baino nor gehiago.\nNesken binakakoaren txanda izango da ondoren. Mireia Barriolak bere bigarren finala jokatuko u, Aiora Lasarterekin bikotea osatuz. Maialen Senperena eta Mirari Arteaga izango dituzte aurkari.\nLaugarren eta azken finala mutilen buruz-buruko txapelketakoa izango da. Odei Arregi eta Xabi Goikoetxea izango dira txapela janzteko lehian.


Enplegua: Europako Hutsuneen Monitoreek IKT lanpostuetan gazteentzako langileek dituzten aukerak nabarmentzen ditu - EU Reporter\nInformazioaren eta komunikazioen teknologien (IKT) sektorean enplegua hazten doa, 2 eta 2011 artean langile kopurua% 2012 handitu da EBko 26 estatu kidetan (Irlanda eta Kroazia baztertzen dira arrazoi metodologikoak direla eta). Europako Huts Monitoreen (EVM) azken aleak sektore honen garrantzia nabarmentzen du enplegu iturri gisa, baita langile gazteagoentzat ere. Aldi berean, txostenak ohartarazi du IKTen arloko hirugarren mailako ikasleen kopuruaren beherakadak sektoreko etorkizuneko langileen gabezia ekar dezakeela.\nEVMk 2013ko lehen hiruhilekoan hutsik dauden lanpostu guztien geldialdia ere baieztatzen du, baita 2ko EBko kontratazioetan% 27ko beherakada ere 2012 eta 2013ko lehen hiruhilekoen artean. Kontratazioak gutxitu egin dira lanbide talde gehienetan profesionalak barne. .\nJoera horren aurka, software eta aplikazioen garatzaileek eta analistek langileen artean hazkunde handiena izan duten 25 lanbide onenen sailkapeneko lanbide onenen artean jarraitzen dute, lehen hezkuntzako eta haur hezkuntzako irakasleen eta enpresa zerbitzuetako eta administrazioko zuzendarien ondoren.\nLászló Andor Enplegu, Gizarte Gaietarako eta Inklusioko komisarioak honakoa esan du: "Txosten honek ekonomia digitala laguntzeko eta gaitasun digitalak hobetzeko konpromisoa indartzen du. Azken Europako Kontseiluak azpimarratu duenez, inbertsio berriak behar dira azpiegitura digitaletan eta hezkuntzan ere. eta etorkizuneko lanpostuak betetzeko prestakuntza ".\nEVM-k azpimarratzen du herrialde askotan IKTen okupazioak enplegu iturri garrantzitsuak direla gazteentzat. Letonian, Maltan, Estonian, Bulgarian, Eslovakian, Zipren, Errumanian, Polonian eta Austrian IKTetako hiru langiletik batek baino gehiagok 15 eta 29 urte dituzte. Hau askoz ere handiagoa da EBko% 18ko kuotarekin alderatuta, hirugarren hezkuntzako langile guztien artean.\nHala ere, informatikako ikastaroak egiten ari diren ikasleen kopurua jaitsi egin da eta Eurostat-en arabera, goi-mailako hezkuntzako ikasle guztien artean% 5etik% 4ra jaitsi da 2004 eta 2011 artean. Hori dela eta, ekintza gehiago behar da gazte gehiagok azterketa garrantzitsuak jarrai ditzaten eta, batez ere, emakume gehiago sustatzeko, IKTko bost langiletik bat baino gutxiago izan baitziren emakumeak 2012an EBn27.\nKezka horri aurre egiteko, Batzordea buru da Grand koalizioa Enplegua Digitala, EBko partaide anitzeko lankidetza, IKT gaitasun profesionalak dituzten Europako herritar kopuruaren gabeziari aurre egiten eta IKTen enplegua sortzeko ahalmena ustiatzen laguntzen duena (ikusi IP / 13/182)\nIKT sektoreak Europan enplegua sortzeko duen garrantzia nabarmendu zen Batzordean 2012ko apirila Enplegu paketea (Ikus IP / 12 / 380 MEMO / 12 / 252), hau da, a Informazio eta Komunikazio Teknologien enplegu potentziala ustiatzeko Batzordeko langileen lan dokumentua.\n2012an, EBn IKTen okupazioetan 4.3 milioi langile zeuden eta Frantziaren, Alemaniaren eta Erresuma Batuko guztiaren erdia inguru ziren.\nEuropako Hutsuneen Monitorea Europako Batzordeko Enplegu, Gizarte Gaietako eta Inklusio Zuzendaritza Nagusiak argitaratzen duen hiruhileko buletina da. Argitalpen hau Europa 2020 'An Agenda for New Skills and Jobs' ekimenaren barruan kokatzen da eta, Europako Enplegurako Mugikortasun Buletina eta Europako Lanpostu hutsen eta Kontratazioaren Txostenarekin batera, Europako lan merkatuaren garapenari buruzko zaintza eguneratua emateko balio du.\nAlbistea DG Enpleguaren webgunean.\nHarpidetu European Vacancy Monitor-era eta beste argitalpen batzuei buruz EBko lan merkatua kontrolatzea.\nGai erlazionatuak:Enpleguaren Gizarte Gaiak eta Inklusioa komisarioa László AndorLanpostu hutsen Europako monitoreEVMIKTinformazioaren eta komunikazioen teknologiaenplegu iturria\nGazteak: 'Gizarteari lan egin eta ekarpen esanguratsua egin nahi diogu'


barren.eus - Pentsio duinen aldeko aldarria Eibarko kaleetara zabaldu zuten eskualdeko jubilatu eta pentsiodunek\nPentsio duinen aldeko aldarria Eibarko kaleetara zabaldu zuten eskualdeko jubilatu eta pentsiodunek\nArgitaratua: 2019-10-02 14:43\nOspatzeko gutxi eta protesta egiteko arrazoi ugari zituzten ehunka lagun batu ziren atzo, Pertsona Nagusien Nazioarteko Egunean, Eibarko kaleetan. Eskualdeko manifestazioa egin zuten, eta Elgoibartik eta Mendarotik ere hainbat lagun joan ziren.\nErakundeei bermatzeko eskatu dituzten eskubideen artean, besteak beste, honako hauek daude: euren premietara egokitutako etxebizitza; berokuntza, argia, gasa… bermatuta egotea, bakoitzak dituen bitarteko ekonomikoen arabera; medikamentuak doan, osasun beharren arabera; era guztietako probrezia ezabatzea adinekoen artean; adinekoen zentroetan hobekuntzak egitea eta bertako langileen ratioak hobetzea; eta mendekotasunari lotutako beharrei erantzuteko bitarteko eta laguntzak. Horiek, beste batzuekin batera, manifestazioa hasi aurretik Eibarko Untzaga plazan irakurri zuten komunikatuan jaso zituzten eskaerak. Gipuzkoako Pertsona Helduen Elkarteen Plataformaren komunikatua zen irakurri zutena.\n• Pentsio duinen aldeko elkarretaratzeak Elgoibarren\nUrritik abendura bitartean sei elkarretaratze egingo dituzte Elgoibarko jubilatu eta pentsiodunek, pentsio duinen alde. Hilean birritan batuko dira, Kalegoen plazan, 19:00etan. Urriaren 7an egingo dute lehenengo elkarretaratzea, eta ondorengo datak ere zehaztu dituzte: Urriak 21, azaroak 4 eta 18, eta abenduak 2 eta 16.


Estás aquí: Inicio / EZ, EZ GARA NEUTRALAK (II)\nPublicado por Xabier Kerexeta en 8 septiembre, 2020 | Dejar una respuesta\nEz, ez naiz neutrala, blog eraberritu honen aurkezpenean -aurreko sarreran- esan bezala. Esan ere esan nuen iaz bi manifestu edo denadelako iritsi zitzaizkidala, historialari-talde banak sinatuta, nire atxikimendua-edo bilatu nahian. Biak hirugarren baten bidez jaso nituen, whatsapp taldeetatik erauzita, biak erdaraz eta, nik dakidala, euskarazko bertsiorik gabe. Baziren bietan historialari gisa errespetua merezi didaten profesionalen sinadurak (badakizue jende askok baduela bere burua historialaritzat, hartarako formaziorik gabe ere). 1522ko ekainaren 30eko borrokaren bosgarren mendeurrenaren gaiari heltzeko modu “kontrajarriak» izanik, batak eragin zuen bestearen erantzuna. Aipamenik ez berdintasunari, euskal/espainiar gatazkari bazik. Horrelaxe jarraitzen dugu XXI. mendean, historiografia emakumeen ikusgaitasunean askotxo aurreratu dela dirudien arren.\nTira, ez da hori deigarri zaidana, beste zerbait baizik: kontuan hartuta euskal historialarien mundua txikitxoa dela, eta nazio-nortasuna dela batzuk eta bestetzuk bereizten dituen ardatza (aurrerakoi/atzerakoi ardatz ustez nagusiaren gainetik), adierazpen biek hauts gehiago harrotuko zutelakoan nengoen. Egia da ez alde batekoak ez bestekoak ez direla askorik ahalegindu proselitismoa egiten. Saia zaitezte sarean bilatzen, ea zer aurkitzen duzuen. Beraiek ez badute agerrarazteko interes handirik, nik ere ez ditut hauspotuko. Biekiko nire desadostasuna argudiatzera mugatuko naiz. Lehen taldea eskandalizaturik agertu zaigu, “batzuek” historia-liburu baten entrega zeremoniatsua egin diotela-eta, nori? eta espainiar armadari, Loiolako kuartelean. Nik, “Bi urte, lau hilabete eta egun bat” dokumentalaren sponsor intsumiso «nostalgiko» honek, ez dut arrunt estimatzen armadarik, eta espainiarra hain gutxi.\nHori bai, gaia eta garaia planteatzerakoan beste historialari-kolektiboak erantzunean aldarrikatzen duen neutraltasun ideologikoa ere faltsua da. Historia ez da neutrala, ez objektiboa. Zintzoa bai, izan behar du. Beraz, zilegi da 1522 Fundazioaren aldeko jarrera eskatzea (haren webeko blogean, halere, historialarion babes-testurik ez, eta bai Loiolakoentzako eskaintzarena), eta ziur naiz ekarpen historikoak egin ditzakeela, dagoeneko egin dituen bezala; adibidez, liburu horrexekin edo Gazteluzarreko berreraikitze birtualarekin, edo gerren ondoriozko arazo medikoekin. Baina Fundazioa eta beraz haren historiarekiko jarrera ez da neutrala, ez da inondik ere neutrala. Besteak beste, erabateko ezadostasunetik Loiolako kuartelekoaren zilegitasuna ukatu gabe ere, gogorki ideologizatua dago: «anaitasun» horrek haizatu egiten du XVI.eko «gaztelarrak» = XXI.eko «espainolak» tesia, duela 500 urteko testuingurua eta gaur egungoa «continuum» bat baizik ez direlakoa, neutraltasun oro apurturik eta «etsaiari» bazka emanez. Tira, esan dut gaur ez naizela horretan sartuko.


Barru huste emozionala | Kultura | Berria\nBarru huste emozionala\nAlabama Shakes taldearekin nabarmendu ostean, Brittany Howardek pauso bat eman du 'Jaime' bakarka grabatu duen lehen lanarekin. BIME jaialdian aurkeztuko du, larunbatean.\nBrittany Howardek orain arte zapaldu gabeko eremuetara egin du jauzi. BERRIA Tamaina handiagoan ikusi\nBrittany Howarden ahizpa zaharra 13 urterekin hil zen, haurrei eragiten dien begietako minbizi baten ondorioz. Ahizpak, Jaimek, poesia idazten, marrazten eta pianoa jotzen irakatsi zion, eta baita irudimena erabiltzen ere, «dirurik gastatu gabe» dibertitzeko. Ahizpa buruan izanda baina hari buruzkoa izateko nahi jakinik gabe osatu du Howardek bakarkako lehenengo diskoa. Nola ez, Jaime izenburua duena. «Beti izan naiz haren espirituari lotua. Album hau biok elkarrekin zerbait egiteko nire modua izan da».\nAlabama Shakes taldeko abeslari eta gitarrista gisa egin zen ezagun Brittany Howard (Athens, AEB, 1988). 24 urte besterik ez zituela kaleratu zuen Boys & Girls (2012), rocketik, bluesetik eta souletik edaten zuen estreinako disko entzutetsua, eta, handik hiru urtera, haren jarraipena, Sound & Color (2015), taldearen proposamenak bestelako ñabardurak ere bazituela erakusten zuen lana. Disko sofistikatuagoa eta garaikideagoa zen hura, estreinakoaren aldean.\nEz baita Howard estilo bakar batean bertan goxo gelditzekoa. Ezta taldearen babesa behar duen kantari huts bat ere. Eta Jaime horren erakusle nabarmena da. Proiektua buruan mamitzen joan ahala, garbi ikusi zuen bere kasa garatu behar zuela, eta taldekideei halaxe adierazi zien: «'Album hau nik bakarrik egingo dut' esan nien. Banekien guztiaren kontrola izan behar nuela: musika, moldaketak... Orain ez bada, noiz egingo dut bada?».\nJaime-k asko baitu aitortzatik, barrua hustetik. Bere buruarekin zintzo jokatzetik. «Zintzoa izan nahi baduzu, ezin zara pixka bat zintzoa izan». Eta horrek eraman du bere ahizpaz baina, batez ere, bere buruaz hitz egitera kantuetan. Goat Head-en, adibidez, bere haurtzarora jotzen du Howardek, AEBetako hegoalde artean arrazistan —Alabaman hain zuzen— ama zuri baten eta aita beltz baten alaba izatea zer den kontatzeko. «Zeinek moztu zizkion tiranteak eta jarri zion ahuntz buru bat bizkarrean aitari?», galdetzen du bertan. Izan ere, diskoak aukera eman dio orain arte gordeak izan dituen hainbat gai mahai gainean jartzeko: «Neure buruari baimena eman diot hainbat istorio kontatzeko, nahiz eta haietaz ez dudan hitzik ere egiten».\nIstorioak kontatzeko bezala, bere buruari baimena eman dio musikalki ere eremu bakarrera ez mugatzeko. Jazzetik eta hip-hopetik datozen musikarien —Robert Glasper (teklatua) eta Nate Smith (bateria)— eta Zac Cockrellen (Alabama Shakes) laguntzarekin, Howardek klasikoa bezain modernoa den diskoa ondu du, musika beltzaren tradizioari izkin egin gabe, gaur-gaurkoa dena. Funk eta soul arima izanda ere, pop janzkerak dituena. Eta, beste ezeren gainetik, askatasun sentsazio handia transmititzen duena. Alde horretatik, oso modu agerikoan ez bada ere, Princeren espiritu aske eta bilatzaileak disko osoa zeharkatzen du, Run to Me azken kantuan nabarmenago azaldu baino lehen.\nHistory Repeats lehen kantuaren erritmo dantzagarriek 1970eko hamarkadan funka landu zuten hainbat sortzailerengana eramaten dute entzulea —ez da zaila Funkadelicen arrasto lausotua ere sumatzea—, eta He Loves me sentsualitatez beteriko funk eztanda da, «edan eta belar asko erre arren» kantaria maite duen Jainkoari eskainitakoa. Bere buruaz mintzo da Georgia balada sofistikatu bezain hunkigarrian ere; hain zuzen ere, «neskato beltz bat gustatzen zaion neskato beltz homosexual» bati buruz. Diskoarekin batera zabaldu duen prentsa oharrean sakon azaldu du ezberdina izateak zer esan nahi duen: «Ni hazi nintzen hiriaren gisakoetan, ezberdina dena txarra da. Nik neuk inoiz ez nuen ezberdina izan nahi izan. Gehien nahi nuena besteak bezalakoa izatea zen».\nDiskoak batzuetan alderdi dantzagarri eta garaikidea duen arren —13th Century Metal-en elektronikak blaitzen du XXI. menderako ereserki izan zitekeena—, badu bere alde sentimentala ere —Short and Wave zirraragarriak Nina Simonek abesteko idatzia dirudi—, eta baita goxoa ere —Stay High—ek soularen klasiko baten zeinuak ditu—.\nBrittany Howarden bakarkako diskoa kalean izanik, zer gertatuko da aurrerantzean Alabama Shakesekin? Kantariak ere ez daki erantzuten: «Familia bat gara; nire bizitza osorako anaiak ditut. Baina, orain, nire proiektua aurrera eramaten utzi didate. Beti kantu berdinak eginez gero, ez nintzateke zoriontsu».


Talde eta alor oso anitzetako 130 bat ikerlan jaso dira IkerGazte kongresurako – IkerGazte 2021\nTalde eta alor oso anitzetako 130 bat ikerlan jaso dira IkerGazte kongresurako\nLehenik eta behin, eskerrak eman behar dizkizuegu zuen ikerlana bidaliz parte hartu duzuen guztioi, baita gure mezuak zabaltzen lagundu diguzuenoi ere. 130 bat IkerGazte biltzea lortu da, aurreikusten zena baino gehiago, emaitza oso positiboa izan da, beraz.\nUste zena baino oihartzun handiagoa izan du IkerGazteko artikulu bidalketak. Jende ezberdinaren ikerlanak jaso dira, hemengo zein nazioarteko unibertsitate eta ikerketa zentroetatik bidalitakoak, besteak beste.\nHala ere, lan guztiek ezin dute parte hartu maiatzaren 13-15 artean ospatuko den kongresuan, hori dela eta, ekarpenak ebaluatzaile talde batek aztertuko ditu. Azterketa horien emaitzak martxoaren 10ean emango dira, orduan jakingo da beraz, zeintzuk izango diren ikerlana IkerGazte kongresuan aurkeztuko dutenak\nMartxoaren 10a arte hartu emanerako tartea zabalduko da, hau da, IkerGazteekin elkarlanean aritzekoa, besteak beste, bidalitako lanetan moldaketarik egin behar izango balitz jakinarazi edota beste konturen bat argitzeko. Tarte hori bukatzean, azken egitaraua finkatzeko garaia izango da.\nBesterik gabe, beste behin eskerrak eman eta IkerGazten parte hartzeko artikulua bidali duen Olatz Perez De Viñaspreren bideoarekin uzten zaituztegu.


TUTORIAL BERRITUA 2018 (animea) | Forum\nTUTORIAL BERRITUA 2018 (animea)\nArgitaratze data:03-06-2018 19:28\nKaixo denoi. 2018an gaude eta fansuba sortu genuenetik hona gauza asko aldatu dira. Garaiak aldatu egin dira, baina dirudienez foroan dauden tutorialak ez. Oso nahasgarriak direla iruditzen zait, beraz tutorial berri hau egitea erabaki dut urte luze hauetan ikasitako esperientzietatik. Tutorial hau zuek ideia bat izateko da, gero norberak bere modura egin ditzake gauzak. Has gaitezen!\nHasteko euskaratu nahi dugun animearen bideoak behar ditugu, horren gainean itzulpena egiteko. Azpitituluak sortzeko Aegisub izeneko programa erabiltzen dugu.\nAzpitituluak hutsetik sortzea lan neketsua da, beraz gehienetan aukera izanez gero beste azpititulu batzuk erabiltzen ditugu oinarri gisa. Norbera librea da nahi duen iturritik euskaratzeko. Zuzenean japonieratik itzuli, beste fansub baten lanetik abiatu... Nahi duzuena!\nHorretarako hona hemen webgune interesgarri batzuk:\nAzpitituluak japonieraz: https://kitsunekk...apanese%2F\nRAW bideoak eta releaseak beste hizkuntzetan: https://nyaa.si/\nHauxe da Aegisub programaren interfazea, azpititulu batzuk eta bideo bat kargatu ondoren:\nâ–²(sakatu irudiaren gainean handitzeko, edota leiho berri batean zabaldu)\nHasteko azpitituluen fitxategia kargatu (1). Azpitituluak dituen bideo bat hautatu daiteke zuzenean bere azpitituluak kargatzeko.\nOndoren bideoa kargatu (2), eta honekin batera audioa ere kargatuko da.\nLerroak bideo/audioarekin bat datozela ziurtatu behar da, bestela denborak mugitu beharko dira. Horretarako irudian ageri den grafiko berdean giltzak eskuz mugitu daitezke, edota lerroen denbora-zenbakiak aldatu. Hainbat lerroren denborak aldi berean aldatzeko "Denborapena->Aldatu denborak" interfazetik ere egin daiteke (3).\nLetra tipoa, tamaina, kolorea eta abar finkatzeko "Estilo kudeatzailea" interfazera jo behar dugu (4). Bertan estilo desberdinak sortu, gorde eta editatu daitezke.\n(5) puntuan uneko lerroari estilo-mota bat esleitu diezaiokegu, eta "Editatu" botoia sakatuz berriz ere estilo-kudeatzailera goaz.\n(6) puntuko botoiekin uneko lerroari letra lodia edo etzana jarri, edota tamaina, koloreak eta abar aldatu ahal zaizkio testuan "tag" batzuk ezarriz. Aldaketa hauek uneko lerroan bakarrik ikusiko dira, estilo-motak ez du aldaketarik jasango. Tag horiei buruzko informazio gehiago hemen: http://docs.aegis.../ASS_Tags/\n(7) puntuko botoiekin azpidatziak posizioz mugitu eta biratu daitezke. Gehiago sakontzeko informazioa hemen: http://docs.aegis...pesetting/\nUste dut hauek direla puntu garrantzitsuenak, baina ikasteko modurik onena norberak programarekin saltseatzea da. Beraz probatu botoi guztiak beldurrik gabe!\nBehin itzulpena eginda, bideoarekin batu eta EuskoMangan posteatzeko ordua da! Bai ederki!\nHasteko bideoa eta azpitituluak fitxategi bakarrean elkartu behar dira. Hau dagoeneko tutorial honetan nahiko ongi azalduta dagoela esango nuke: https://euskomang...read_id=66\nBehin fitxategi finala lortuta azken ukituak emateko ordua da. Normalean fitxategiaren izenari CRC kodea jartzen diogu. Kode hauek fitxategiak egiaztatzeko erabiltzen dira, errorerik ez dutela ziurtatzeko. Fitxategi bati CRC kodea jartzeko RapidCRC programarekin erraz egin daiteke.\n"Open files" sakatuz (1) fitxategia kargatu eta "Put CRC" sakatuz (2) fitxategiari CRC kodea jarriko zaio. Dena ongi badago fitxategia berde agertuko da.\nAzken pausoa internetera igotzea da. Horretarako MEGA erabiltzen dugu normalean.\nDena prest dagoenean, egindako lanak EuskoMangan argitaratzeko "newsak" egiten ditugu, orrialde nagusian ageri diren albistetxo horiek. Hona hemen tutorial txikitxo bat nola egin azalduz: https://euskomang...read_id=51\nEdozein zalantza komentatu lasai. Mila esker irakurtzeagatik!!\nEditatu du EgoniNobi Data: 03-06-2018 20:39\nArgitaratze data:03-06-2018 20:52\nBikain! Behar nuen informazio guztia dago! Programarekin trasteatzen hasiko naiz ea nola moldatzen naizen.\n(ZAHARRA) Fansubaren egitura ANIMEA egitean Tutorialak 3 04-08-2015 17:09\n2,427,926 unique visits\nRender time: 0.94 seconds - 116 Queries


Nordwind Airlines-ek hegaldi zuzena berrabiarazten du San Petersburgotik Stuttgart-era\nHasiera » Azken albisteak » Airlines » Nordwind Airlines-ek hegaldi zuzena berrabiarazten du San Petersburgotik Stuttgart-era\nAirlines • Aireportuko • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Alemania Azken Albisteak • Berriak • berreraikitzen • Arduraduna • Errusia Azken Albisteak • Turismo • Garraioa • Bidaia Wire Albisteak • Hainbat Albiste\nSan Petersburg eta Stuttgart arteko aire zerbitzua abuztuaren 22tik aurrera irekiko da igandeetan.\nNordwind Airlines konpainiak Hannoverrako hegaldia ere jarriko du martxan abuztuaren 18tik aurrera.\nNordwind Airlines konpainiak Frankfurt am Mainerako hegaldia jarriko du martxan abuztuaren 19tik aurrera.\nHannoverreko hegaldiak astero egingo dira asteazkenetan eta Frankfurt am Mainera ostegunetan.\nNorthern Capital Gateway, enpresa kudeatzailea Pulkovo aireportua San Petersburgon, Errusiak Errusiako aisialdi garraiolari hori iragarri zuen Nordwind Airlines hegaldi zuzenak abiaraziko ditu Pulkovo aireportutik Alemaniako Stuttgartera 22eko abuztuaren 2021an hasita.\n“San Petersburg eta Stuttgart arteko aire zerbitzua abuztuaren 22tik aurrera irekiko da igandeetan. Hegaldiaren denbora hiru ordu ingurukoa izango da ", esan du konpainiak.\nHau da aireporturako helmuga berria coronavirusarekin lotutako murrizketak ezarri zirenetik, Northern Capital Gatewayko prentsa zerbitzuak esan duenez.\nNordwind Airlines konpainiak beste bi hegaldi programatu ere abiaraziko ditu Alemaniara, Hannoverra abuztuaren 18tik aurrera eta Frankfurt am Mainera abuztuaren 19tik aurrera.\nHannoverreko hegaldiak asteazkenetan astero egingo dira eta ostegunetan Frankfurt am Main-era.


Hasiera » Aireportuko berriak » Heathrow-k abiazio erregai iraunkorra txertatzen du bere funtzionamenduan\nAbiazio erregai iraunkorra neurri batean Heathrow zurrustak elikatzeko aireportua emisioak murrizteko mugitzen den heinean.\nVitol Aviation eta Neste-rekin lanean, Heathrow Erresuma Batuko lehen aireportu nagusia bihurtu da abiazio erregai iraunkorra (SAF) bere erregai banaketan arrakastaz integratu duena.\nG7 Gailurraren aurretik, erregaia Erresuma Batuko hub aireportuko erregai hornikuntza nagusian nahastuko da ekainaren 3tik aurrera\nHorniketak, ibilbide laburreko 5-10 hegaldiren artean elikatzeko behar den erregaiaren baliokidea, kontzeptuaren froga gisa balio du, aurrerantzean SAFen erabilera askoz handiagoa izan dadin.\nHeathrow abiazio erregai iraunkorra (SAF) arrakastaz txertatu du bere funtzionamenduan, G7 Gailurraren aurretik. Vitol Aviation eta Neste MY Sustainable Aviation Fuel ™ -ekin batera lan eginez gero, erregaia gaur aireportuko erregai hornikuntza nagusian sartuko da eta hurrengo egunetan Heathrow-en operatzen duten hegaldietan erabiltzeko nahastuko da. Erregai hornidura nahiko txikia izan daiteke - 5-10 ibilbide laburreko hegaldiak elikatzearen baliokidea - merkataritza-bidalketa honek Erresuma Batuko aireportu handienean kontzeptuaren froga ezarriko du. Mugarri hori lortzea lehen urrats kritikoa da Gobernuari erakusteko teknologia abiazioko karbonoa murrizteko lan egingo duela, betiere eskala hartzera bultzatzeko politika esparru egokia lortzen bada.\nVitol Aviationek erregaien erregaia manipulatzen espezializatuta duen espezializazioa Neste merkatuan liderra den SAF ekoizpen gaitasunekin konbinatuko da. Neste MY SAF% 100 hondakin eta hondakin lehengai berriztagarri eta jasangarrietatik sortzen da, hala nola erabilitako sukaldeko olioa eta animalien eta arrainen gantz hondakinak. Neste MY Abiazio Iraunkorreko Erregaiak bere forma txukunean eta bizi-zikloan zehar, berotegi-efektuko gasen isurien% 80raino murrizten ditu jet-erregai fosilen erabilerarekin alderatuta.\nAbiazio Erregai Iraunkorraren (SAF) erabilera handitzea da funtsezko tresna abiazioaren deskarbonizazioan. Beste teknologia batzuekin batera, zero hegazkin garbia lortzeko bidea eskaintzen du Parisko Akordioarekin bat. Glasgow-en COP26ra hurbiltzen ari garela, momentua da Gobernuak, inbertitzaileek eta industriak SAF-ren erabilera areagotzeko lankidetzan jarduteko hamarkada honetan benetako bultzada bermatzeko.\nGaurko iragarkiak Heathrow-en eta Erresuma Batuko hegazkin sektoreko zero garbia hegan egiteko planaren hurrengo urratsa markatzen du. SAFen produkzioa azkar handitzeko, Heathrow-k Erresuma Batuko Gobernuari eskatu dio 10erako gutxienez% 2030eko SAF erabilera eskatzen duten aginteak ezartzea 50erako, gutxienez% 2050eraino XNUMXerako. Merkataritza pizgarriekin batera aire konpainiek eskaera suspertzeko eta inbertsioak sustatzeko eta Erresuma Batua SAF ekoizpenaren abangoardian egon dadin laguntzeko.\nHeathrow dagoeneko bazkideekin ari da SAFekin konpromisoa hartzen, hala nola Erresuma Batuko zentroak munduko aireportu iraunkorrenetako bat izateko helburua lor dezake. Heathrow aire konpainien% 58k aire trafikoaren mugimenduek% 10eko SAFaren erabilera konpromisoa hartu dute 2030erako. Klima Aldaketari buruzko Batzordeak 2030erako SAF erabilerarako duen proiekziorik baikorrena% 7koa izan da, Heathrowren hegaldiak dagoeneko proiekzio horretara bidean% 84 daudela frogatuz.


Zenbat balio dute NANa berritzeko izapide errazek? | Consumer\nNANaren 12 euroak eta pasaportearen 30 euroak Espainia osorako dira, baina ohiko beste izapide batzuen prezioak asko aldatzen dira herri batetik bestera.\narabera: Ostirala, 2020ko urriaren 23a\nEgunero egiten ditugun izapideak dira pasaportea, nortasun-agiria (NAN) edo gidabaimena berritzea, baita garraio-txartela luzatzea edo lapurreta edo galera baten ondorioz osasun-txartela bikoiztea eskatzea ere. Denek dute kostu bat, nahiz eta batzuetan ez dugun konpontzen. Zenbat gastatzen dugu kudeaketa horietan? Adibidez, pasaportea 30 euro kostatzen da pertsonako, berritzen dugun aldiro, eta garraio-txartela bi eta lau euro artean ematen da, herriaren arabera. Artikulu honetan eguneroko izapide horien eta beste batzuen kostua erakusten dugu.\nNortasun Agiri Nazionala herritar guztiek egin beharreko izapideetako bat da, salbuespenik gabe. Zenbat kostatzen da nortasun-agiria egitea? NANaren lehen espedizioak 12 euro balio du (2020an, prezioa Estatuko Aurrekontu Orokorren Legearen bidez berritzen baita). Berritzeak, arrazoia edozein dela ere (hondatzea, iraungitzea, galtzea edo lapurtzea), zenbateko bera du: 12 euro.\nNANa berritu behar baduzu zure datuak aldatzeagatik, hala nola helbide-aldaketa, eta txartela indarrean badago, ez da ezer ordaindu behar. Edozein kategoriatako familia ugarien NANa ere doan da, baina indarrean dagoen Familia Ugariaren Titulua aurkeztuta egiaztatu behar da.\nNola ordaintzen da? Eskudirutan ordain dezakezu txartela ematen dizuten bulegoan, zenbateko zehatza eramanez, edo, berritzeak badira, telematikoki, inoiz ez txartela lehen aldiz emateko.\nBerritu dezaket NANa atzerritik?\nPasaportea egin behar baduzu, bidaia egin baino urtebete lehenagotik egin dezakezu kudeaketa. Ohikoa da itxaron-zerrenda handia egotea, eta pandemia are handiagoa izatea; beraz, izapide hori behar bezain garaiz egitea komeni da.\nPasaportearen prezioa NANarena baino handiagoa da. Bai lehen eskuratzea, bai galtze, kenketa eta abarren bidezko berritzea. 30 euro balio du.\nFamilia ugarientzat doakoa da, baina, NANaren kasuan bezala, dokumentu ofizial baten bidez egiaztatu behar da.\nGizarte Segurantzako osasun-zentrora joan ahal izateko, autonomia-erkidego guztietan gaixoek osasun-txartel indibiduala dute (OTI edo TSI). Dagokion oinarrizko osasun laguntza zentroan eskatu behar duzu. Kudeaketa doakoa da.\nBaina galdu edo lapurtzen badizute eta kopia bat eskatu behar baduzu, dirua ordaindu dezakezu. Ez da gertatzen autonomia-erkidego guztietan, eta kobratzen duten autonomia erkidego guztietan, zenbatekoa desberdina da. Oro har, txartela galdu edo lapurtzen badizute eta kopia bat eskatzen baduzu, formulario bat bete eta txartel berria etxera bidaliko dizute. Eskualde batzuetan, osasun-txartelaren bikoizketa kobratzen dute, 10 euro inguruko kostuarekin.\nGidabaimena berritzea 60 eurotik gorakoa da, batez beste. Izan ere, Trafiko Zuzendaritza Nagusiaren tasei zentro homologatu batean nahitaez egin beharreko azterketa medikoaren kostua gehitu behar zaie. Zentro horiek, azterketa medikoaz gain, baimenaren argazkia eta baimen berria emateko Trafikoarekin egiten duten gestioa 30/40 euro inguru kobratzen dute.\nLizentzia berritzeko tasei dagokienez:\nOrokorra 24,10 eurokoa da gehieneko balio-aldirako (10 urte 65 urte arte eta 5 urte 65 urtetik aurrera). 70 urtetik gorakoentzat tramitea doakoa da.\nBaimena epe laburragorako luzatzea gomendatzen duten arrazoi medikoak badaude, tasa honen prezioa ere murriztu egiten da:\n19,30 euro, lau urterako berritzen bada.\n14,50 euro, hiru urterako berritzen bada.\n9,70 euro, epea bi urtekoa bada.\n4,90 euro, urtebeterako berritzen denean.\nAparkatze arautuko txartela lortzea\nHiriek gero eta eremu gehiago dituzte autoak aparkatzeko, ordaindu beharrekoak. Eremu jakin bateko bizilagunek, ordea, doan aparkatzen ahal dute erroldaturik dauden auzoan, betiere baimena badute. Prezioak asko aldatzen dira aparkatze arautua duten Espainiako herrien artean. Horrela, Zamoran urtean 156 euroko egoiliar-bereizgarriak aurki daitezke eta, beste muturrean, urtean balio duten txartelak. 8,25 euro, Toledon gertatzen den bezala. Tartean, zenbateko-sorta zabala, besteak beste, probintziako hiriburu batzuetakoak:\nZamora: egoiliarrentzako bereizgarriaren zenbatekoa 156,50 euro da urtean.\nHuesca: egoiliar-txartelaren kostua 135 eurokoa da.\nSevilla: bereizgarria urte naturalerako ematen da (urtarriletik abendura). Urteko lehen seihilekoan sortzen bada, 79,90 euroko tasa ordainduko da. Tasa hori 39,95 eurokoa da, bigarren seihilekoan lortzen bada (uztailaren 1etik aurrera).\nDonostia: TAOk 54,91 euroko prezioa du urtean.\nIruña: egoiliarrek 48,35 euro ordaintzen dituzte urtean, hilabeteka hainbanatu daitezkeenak.\nBurgos: ORren urteko kostua 41,07 eurokoa da egoiliarrentzat.\nLogroño: egoiliarraren txartela eta bereizgarria 29,74 euro kostatzen da urtero.\nSantander: Olatuaren urteko bereizgarriak 27,85 euroko prezioa du.\nMadril: SER enpresaren urteko tarifa 24,60 eurokoa da.\nPalma: 24 euro urtean, egoiliarrek beren ezaugarria lortzeko.\nA Coruña: egoiliar-txartelaren prezioa 18,65 eurokoa da.\nToledo: egoiliarrek 8,25 euro ordaintzen dute urtean.\nGarraio-txartel izenduna ordaintzea\nGarraio-txartel izendatuak aukera ematen dio eramaileari metroan/autobusean/tranbian bidaiatzeko, behar adina aldiz eta finkatutako prezioan. Abonuaren kostuak desberdinak dira herriaren, adinaren edo hilean, urtean… erabiltzeko erosten den.\nModalitate guztietan, abonua kargatu aurretik txartela eman behar da, eta horrek ere kudeaketa-kostu desberdina du herri bakoitzean. Adibidez, Madrilen edo Valentzian, txartelaren lehen espedizioa 4 eurokoa da, Bilbon 3 eurokoa eta Sevillan 2 eurokoa.\nTxartela galdu, hondatu edo lapurtzen badizute, kopia bat egin beharko duzu. Hiri askotan doakoa da, baina beste herri batzuetan, Madrilen adibidez, 6 euroko kostua du.\nAdin txikiko baten pasaportea, aitaren eta amaren baimenik gabe


Hiri eraztunak | begiradak | GAUR8\nAnder Gortazar Balerdi - @andergortazar\nAuzoko kontsumo taldean eman dut izena. Kostatu zitzaidan erabakia hartzea, ez naizelako sekula izan bereziki barazkizalea –tentagarriegiak dira alternatibak supermerkatuan, azkenean azelgak, lekak eta azalorea aukeratzeko–. Akuilu bat behar nuen nik, igerilekura salto egiteko duda-mudatan dagoen haurrak bultzadatxoa behar duen modu berean, plasta.\nBaserria auzoaren goialdean dago, batek daki zergatik urbanizatu gabe gelditu den txoko batean. Maldan behera trenbidea, alboan 90eko hamarkada hasieran eraikitako auzoa eta, apur bat aurrerago, parke periurbano handi xamar bat, merkataritza gune erraldoia, 2x2 errepidea eta industrialdea. O, Euzkadi. Hiria non amaitzen den zaila da esaten.\nHistorikoki, «eraztun berdea» deitu izan zaie hiriguneen inguruan sustatu diren eremu urbanizaezinei. Naturagune babestuek eta parkeek osatzen dituzte normalean, eta hirien kontentzio-lana egiten laguntzen dute. Gasteizkoa da, seguruenik, gure artean ezagunena, 33 km luzeko arnasgune zirkularra. Mende laurdena bete berri du eta euria gogotik egin du ordutik. Hasiera batean eraztun berdeen helburuak ziren hiriari muga jartzea, hiritarrei natura irisgarri egitea eta bertako espezieen habitata bermatzea, baina denborarekin laugarren bat ari dira etengabe azpimarratzen adituak: elikadura burujabetza.\nEnergia burujabetzarekin obsesionatua bizi den herri honetan apenas aipatzen da elikadura burujabetza. Labur, elikadura sistema (ekoizpena, banaketa, kontsumoa) birtokiratzea helburu duen kontzeptua da, lurraldea ahalik eta autosufizienteena izan dadin elikagaien ekoizpenari dagokionez. Energiarekin bezala, alegia, baina janariarekin. Elikadura burujabetzak, gainera, beste hainbat arlotan luke eragina: osasuna, lana, paisaia, kutsadura, harreman sozialak, eta abar.\nIzenak ematen du izana eta «eraztun agroekologikoa» esaten diote aditu batzuek (Mikel Valero, Iker Eizagirre eta Carlos Renedori irakurri diet hitza “Aldiri” aldizkarian idatzi duten artikuluan) eraztun berdearen eboluzio honi. Asmo bat, hainbat lubaki. Alde batetik, goitik beherakoak, plangintza tresnak eta legedia moldaketak; bestetik, behetik gorakoak, tokiko ekimenak eta norberaren ohitura aldaketa. Azken honekin hasi naiz ni, kalekume honen ignorantziaren frogak utziz bidean. Otarraren bila joan nintzen aurrekoan: tipulak, letxugak, ilarrak, lekak, dena ok, salbu eta ezagutzen ez nituen zera batzuk, azelga modukoak baina iletxoekin –zeharo desatseginak lehen begi kolpean, aitortuko dut–. Whatsapp bidez idatzi nion Joxerrari, ea zer zen hura; borrajak, antza. Harri batez bi kolpe: borraja, porru eta patata krema egiten hasi naiz eta, hori gutxi ez, eta orain badakit nondik datorren gaztelaniazko «quedarse en agua de borrajas» esaera. Ezin gehiago eskatu. •


2021-06-01ko bideoen artxiboa\n49 urtetik beherakoen txertaketa datorren ast...\n49 urtetik beherakoen txertaketa datorren astean has daiteke EAEn\nAsteon prestakin kopuru "handia" espe...\nAsteon prestakin kopuru "handia" espero denez, 50-59 urtekoen immunizazioan aurrera egitea espero da, eta datorren asterako hurrengo adin tartea babesteari ekitea.\nAudiorik gabe. Koronabirusaren aurkako txertaketa kanpainak erritmo onean jarraitzen du Euskal Autonomia Erkidegoan (EAE), eta asteon prestakin kopuru "handia" jasotzea espero denez, baliteke datorren astean 49 urtekoak babesteko moduan egotea. Hala iragarri du Gotzone Sagardui Osasun sailburuak gobernu bileraren ostean egindako agerraldian. Sailburuak zehaztu du baimenduta dauden txerto guztien bidalketak daudela aurreikusita ekaineko lehen aste honetarako: Pfizerren 127.530 dosi agindu dituzte, AstraZenecaren 61.700, Modernaren 14.400 eta Janssenen 15.600. Horiekin guztiekin, lehen dosiarekin 50-59 urtekoak immunizatzen jarraituko du asteon Osakidetzak, baita bigarren dosiak ematen. Hala, baliteke datorren astean 49 urtekoak txertatzen hastea. "Modu ordenatuan egingo dugu, beti bezala. 49 urte dituztenekin hasiko gara", iragarri du. Sagarduik gogorarazi duenez, 16 urte baino gehiago dituzten herritarren erdiek jaso dute lehen dosia, eta herritarren % 27k immunizazio osoa dute.\nBaztanen autoarekin harrapatuta txirrindulari...\nBaztanen autoarekin harrapatuta txirrindulari bat hil zuen gizona espetxeratu dute\nHomizidio delitua, alkoholaren edo dr...\nHomizidio delitua, alkoholaren edo droga toxikoen eraginpean gidatzea, arduragabekeriaz gidatzea eta istripua gertatu zen lekutik alde egitea leporatzen dizkiote.\nIruñeko 4. Instrukzio Auzitegiko arduradunak behin-behineko espetxealdi komunikatua eta fidantzarik gabea agindu du igandean Baztango Otsondo mendatean autoarekin harrapatuta txirrindulari bat hil zuen gizonezkoarentzat. Istripua 16:13an gertatu zen N-121-B errepideko 68. kilometroan. Auto-gidariak, alkoholaren eta anfetaminen eraginpean, aurrean eraman zuen Iparraldeko txirrindularia. Gidariak ihes egin zuen istripua gertatu zen lekutik, eta Foruzaingoak herritarren laguntza eskatu zuen sare sozialetan. Azkenean, agenteek aurkitu zuten ibilgailua, ezkutatuta, eta gidaria atxilotu zuten. Baztan inguruko 44 urteko gizonezkoa Iruñeko komisaldegi batera eraman zuten. Homizidio delitua, alkoholaren edo droga toxikoen eraginpean gidatzea, arduragabekeriaz gidatzea eta istripua gertatu zen lekutik alde egitea leporatzen dizkiote. Epaileak emandako ebazpenean azaltzen duenez, arrazoituta dago gizona espetxeratzea: "Gertakarien larritasunagatik, jokoan dauden ondasun pertsonalengatik, eta justiziari muzin egiteko aukera handiengatik, ezbeharretik ihes egiteaz gain, autoa ezkutatzen saiatu baitzen aurki ez zezaten”.\nGiza hezurrak aurkitu dituzte Iruñeko antzina...\nGiza hezurrak aurkitu dituzte Iruñeko antzinako ur etxola batean\nNafarroako Medikuntza Institutura era...\nNafarroako Medikuntza Institutura eraman dituzte hezurrak, hildakoa nor den eta heriotza noiz eta nola gertatu zen argitzen saiatzeko.\nAtzo arratsaldean giza hezurrak aurkitu zituzten Iruñean, abandonatutako ur etxola zahar batean, Nafarroako Foruzaingoak eitb.eus-i baieztatu dionez. Iruñeko suhiltzaileek topatu zituzten gorpuzkiak, Beloso inguruan piztutako sua itzaltzera joan zirenean. Aipaturiko etxola Amaya Kirol Hiritik eta Foruzaingoaren komisaldegitik gertu dago. Foruzaingoak jakitera eman duenez, arrasto zaharrak dira eta, itxuraz, denbora luzez egon dira bertan. Hezurrak Nafarroako Medikuntza Institutura eraman dituzte. DNA probak egingo dituzte, hildakoa identifikatzen saiatzeko. Antza denez, etxerik gabeko pertsonek erabili ohi zuten. Bestalde, Foruzaingoak ikerketa abiatu du gertatutakoa argitzeko.


Kaleak leku bikaina dira hausnarrarazten diguten mezuak islatzeko, artisten arte eta argitasuna errespetatuz gozatzeko… eta hori modu antolatu eta irekian egiteko, helburu egoki batera bideratuta, pertsona ororen alaitasun eta sormena piztuta.\nBiztanleak batzeko 200 etxe baino gehiagoren gainean egindako murala, Banksyren ironia, munduko graffitirik handiena eta argazkiak diruditen zenbait erretratu jasotzen dira 2015eko kaleko 20 artelan txundigarrienen artean; denak ideia positiboak sustatzera bideratuak (Bright Side webgunearen arabera: www.brightside.me).\nNeskatoa, babesik gabeko espeziea. Diskriminatua\n«Neskato nerabeak desagertzeko arriskuan daude; horrela da, behintzat, nazioarteko lankidetzan diharduten agentzientzat» (The Power of the Adolescent Girl: Vision for 2030 – UNICEF).\nMunduan diren 600 milioi neskatoek potentzial handia dute, lidergo gaitasuna eta aldaketa soziala bereizgarri izanik. Baina, aldi berean, genero-diskriminazioa goraka ari den froga argia ere badira, eta prestakuntza jasotzeko aukera mugatua da berdintasuna saihesteko modu horietako bat.\nHezkuntza gakoa da eraldaketa sozialerako. Hezkuntza jaso duten emakume nerabeek, ama bilakatzen direnean, aukera gehiago emango dizkiete euren ondorengoei eta hobeto zainduko dituzte (Blanca Carazo, UNICEF – Spain Nazioarteko Programen arduraduna)


Erasotuen aldeko kontzentrazioa Iruñean - Altsasu - Guaixe.eus\nErasotuen aldeko kontzentrazioa Iruñean\nGuaixe 2018-04-18 19:53\nAtzo arratsaldean Iruñean egindako kontzentrazioa. Argazkia: Covite.\nCovitek, ETAren terrorismoaren biktimen Nafarroako elkarteak, Doble 12 kultura-elkarteak, Vecinos de Paz, Asociación por la Tolerancia eta Recuperar Navarrak Altsasuko erasoaren biktima izan zirenen aldeko kontzentrazioa egin zuten asteartean Iruñean. Maria Jose, Pilar, Oscar eta Alvaro, zuekin gaude leloa zuen bilkurak eta mila pertsonatik gora elkartu zituen. Parte-hartzaileen artean UPN, PSN, PP, Ciudadanos eta haien gertuko elkarteetako ordezkariak izan ziren.\nFernando Savater filosofoak irakurri zuen ekitaldiko manifestua. Hark azaldu zuenez, “bi guardia civilek eta haien neska lagunek 2016ko lastailean Altsasun jasandako eraso basatia Nafarroan mende erdiz bizi izan dugun terrorismo mende erdia laburbiltzen du”. Zirenak zirelako kolpatu zituztela baieztatu ondoren, gaineratu zuen: “Segurtasun Indarren kontra ETAk diseinatutako Alde Hemendik kanpainako manualari segituz egin zen dena”.\nSavaterrek azaldu zuenez, “erasoaren ondoren, ETA eta bere ingurunean gizartean ezartzen saiatu diren gorroto mekanismoa funtzionatzen hasi ziren, biktimak borrero eta borreroak kausa zintzo batekin konprometitutako herritar bihurtuz”.\nFilosofoak ziurtatu zuenez, “hilabeteetan Nafarroako erakunde publikoak erasotzaileen alde egon dira. Justizia boterea presionatzen saiatu dira eta gertakariei larritasuna kendu diete!”. Coviteko bozeramaileak gaineratu duenez, “harroputzei ontasuna emateko gazteak edo mutilak deitu diete, erasoari tabernako liskarra”. Horretan, “ardurak banatu eta kontakizuna zuritzeko saiakera” ikusi du Covitek, “ETA existitu ez balitz gertaera hori ez zelako sekula gertatuko”. Larritzat jo zuen erakundeak “biktimekiko elkartasun keinu txikiena” agertu ez izana. “Eta nafar guztien izenean egin dute”.\nErakundeak kontraesanean harrapatu dituztela ere nabarmendu zuten, “feminismoa sustatzen zuten bitartean basatiki erasotutako bi emakumezko bakarrik utzi dituztelako. Jazarpen kanpainak sustatzen zituzten bitartean alde batera uzten zituztelako Altsasuko saldo erradikal basatiak alde batera utzi dituzte”. Bereziki Maria Joseri eta Pilarri adierazi zieten babesa, “lesio fisikoez aparte, 2016ko gau hartan hasitako erasoaren, jazarpenaren eta beldurraren hedatze-uhina pairatu baitute”.


Zer dira biosfera erreserbak - Dibertsitate biologiko eta geologikoa - Ingurumena - Euskadi.eus\nZer dira biosfera erreserbak\nBiosfera Erreserbak Unescok bere Man & Biosphere programaren barnean sortutako figurak dira, eta hiru helburu dituzte: natura kontserbatzea, garapen jasangarria eta laguntza logistikoa, ezagutza zientifikora eta jasangarritasunerako hezkuntzara zuzendua. Esperimentazio-eremu eta esperientzia-laborategi gisa konfiguratzen dira, haietan bizi diren pertsonen bizi-baldintzak hobetzeko kontserbazioaren eta garapen jasangarriaren arteko oreka lortzeko helburuarekin.\nErreserba osatzen duten baliabide natural eta kulturalei eusteko eta biodibertsitatea eta garapen ekonomiko eta sozial iraunkorra sustatzeko, UNESCO erakundeak MaB (Man and Biosphere) programan txertatu zuen Urdaibai 1984an, Biosfera Erreserba deklaratu zuenean. Geroago, Eusko Legebiltzarrak 1989ko uztailaren 6an Urdaibai Biosfera Erreserba babestu eta antolatzeari buruzko 5/1989 Legea onartu zuenean, izendapen hori irmotu egin zen. Adierazitako legeak erregimen juridiko berezi bat ezartzen du eremu horretan gauzatu nahi diren ekintzentzat.\nKontserbazio funtzioa baliabide genetikoak, espezieak, ekosistemak eta paisaiak babestera zuzenduta dago.\nGarapenaren funtzioak hazkunde ekonomiko eta giza garapen iraunkorra sustatzen du ikuspegi soziokultural eta ekologikotik. Testuinguru horretan, hainbat produkzio jarduera burutu ahal izango dira, gaur egungo arautegi nazionalaren menpe egon behar direnak, garapen iraunkorraren hiru zutabeak bermatzeko eta indartzeko: gizarte, ekonomia eta ingurumenaren babesa.\nLogistikako funtzioaren xedea da kontserbazio eta garapen iraunkorraren inguruko tokiko, nazioko eta globalarekiko ikerketak, ingurumen hezkuntza, prestakuntza eta jarraipen jarduerak sustatzea.


Zaintzarako nahiz kalte ekonomikoei erantzuteko 600.000 euroko dirulaguntza lerroa ezarri du Azpeitiko Udalak - Urola Kostako Hitza : Urola Kostako Hitza\nUdalak jakinarazi duenez, gainerako erakundeetatik ere iritsiko dira herritarrentzat eta ekonomia eragileentzat laguntzak eta neurriak. Dena den, erakundeak adierazi duenez, neurri horien zain egon gabe, “itxaroteko baino ekiteko momentua delakoan”, dirulaguntzak bideratzea erabaki du. “Herritarren egoneziaren aurrean, neurri prebentiboak egoki aplikatzeko baliabideak jartzea erabaki du udalak, eta aldi berean, sorrarazitako kalte ekonomikoen aurrean herritarrei erantzun egokia ematea. Udala da herritarrengandik gertuen dagoen eta gertukoena den erakunde publikoa, eta lehen erantzunak bertatik bideratzea da asmoa. Beti ere gainontzeko administrazioek epe labur nahiz ertainean har ditzaketen neurriak kaltetu gabe”.\nAzpeitiko Udalak bere baliabideak egoerari erantzutera bideratzea erabaki duela azaldu du, hori delako “herri moduan dugun lehentasun bat eta bakarra”. Erakundeak azaldu duenez, eragile ekonomiko nahiz sozialei, maila desberdinetako erakunde publikoei, guztiei, dagokie beren ahalmenaren araberako ekarpena egitea: “Indarrak batu eta norabide berean lan egitea”. Hori dela eta, udalak azaldu duenez, martxan jarri berri dituzten dirulaguntzak gainerako laguntzekin bateragarriak eta osagarriak izango dira.


abuztua 2006 – Tropela.eus bloga\nMonthly Archives: abuztua 2006\nZer nahi ote du?\nGure etxeko taldea datorren urterako taldea zehazten ari dela kontu jakina da. Mikel Astarloza, Jorge Azanza, Amets Txurruka eta Aitor Galdos fitxatu dituzte eta talde sendoa osatzeko lanetan ari dira. Fitxaketa onak dira nire ustez, nahiz eta laurak ere ez izan oso garaileak. Orain arte.\nTalde sendo batek, ordea, liderra behar du, irabazle bat behar du eta hori, azken urteetan, Iban Mayo igorrekoa izan dugu. Bai, egia da 2004ko Tourretik ez duela burua altxa aurten arte eta aurten, berriz ere, lehengo bidera itzultzen ari dela dirudienean (nahiz eta Tourrean huts egin niri ulertezina egiten zaidan neurrian) kontratua bukatu egiten zaio.\nIzugarrizko klasea duen txirrindularia da eta taldean Samuel Sanchez asturiarrarekin batera garaipenak lor ditzakeen bakarrenetakoa. (Haimar Zubeldiak ere klase handia duela deritzot baina garaipenen lehiatik hurrunago ibiltzen da nahiz eta askoz erregularragoa izan).\nHori dela eta, Continue reading “Zer nahi ote du?”\nPosted byOihan 2006-08-24 2006-08-24 Posted inEuskaldunak83 iruzkin Zer nahi ote du? sarreran\nAdi! Txirrindulari batzuk ez doaz Vueltara\nUrteroko kontua da baina badaezpada abisatzea erabaki dugu. Gure zerrenda inoiz ez da aldatua izango argitaratzen den unetik. Gainera zerrenda lehenbailehen argitaratu nahi izaten dugunez oraindik zein txirrindularik parte hartuko duten jakin gabe egin behar izaten dugu zerrenda eta baita multzoak ere.\nLaguntza moduan azkenean joateko asmorik ez dutenak gorriz jartzen ditugu baina egun batetik bestera gorriz daudenen zerrenda aldatu egiten da jasotzen ditugun berrien arabera (gorriz dauden batzuk azkenean berdez ere bukatu izan dute). Hori dela eta beti aholkatu ohi dugu azken unean zuen txirrindulari zerrenda errepasatzeko.\nAdibide moduan txirrindulari batzuk jarri nahi genituzke ziurrenik azkenean ez baitira Vueltan izango, eta jende dezentek aukeratu ditu. Oscar Freire eta Alberto Contador azkenean ez dira Vueltan izango, beraz, aukera hori egin duzuenoi zuen kiniela aldatzea komeni zaizue. Moncoutiek ere ez du parte hartuko eta beste ezustekoren bat ere izan daiteke.\nContinue reading “Adi! Txirrindulari batzuk ez doaz Vueltara”\nPosted byTropela Elkartea 2006-08-24 2006-08-24 Posted inEspainiako Vuelta7 iruzkin Adi! Txirrindulari batzuk ez doaz Vueltara sarreran\nEspainiako Vueltako lehiaketa martxan\nDuela ordu batzuk jarri dugu martxan jada ezaguna duzuen Tropela lehiaketa. Arauak orain\narteko berak. Espainiako Vuelta abuztuko azken asteburuan hasiko da, larunbatean, baina Tropelako lehiaketan izena emateko epea igandeko etapa, 2. etapa hasi arte luzatu da, lehen etapa taldekako erlojupeko labur bat baita. Hori dela eta lehen etapa honek ez du punturik banatuko.\nBeraz, badakizue, ez lo hartu. Gero lagunartean 3 astez gozatu ahal izateko orain zuen txirrindulari taldea osatzeko aukera duzue eta taldea prestatzeko 10 eguneko epea duzue. Zuen kontu zuen ingurukoei animatzea!\nUrtero bezala, proba honetan espainiarrak eta urtean zehar emaitza onak lortu ez dituztenak elkartuko dira. Continue reading “Espainiako Vueltako lehiaketa martxan”\nPosted byTropela Elkartea 2006-08-17 2006-08-17 Posted inEspainiako VueltaIruzkin 1 Espainiako Vueltako lehiaketa martxan sarreran\nGorosperen amaiera Euskaltel-Euskadin\nAtzo plazaratu zuen taldeko zuzendaritzak berria prentsa ohar baten bidez. Julian Gorospe hamar urteren ostean taldeko egituretatik kanpo geratuko da urte amaieran.\nJakina zen Igor Glez. Galdeano taldera etorri zenetik Gorospe eta bien arteko harremana ez zela onena. Pentsa liteke hori izan dela erabaki hau aurrera eramateko arrazoia, baina taldea berregituratzeko asmoa agertu du taldeak eta proiektu berri honetan ez dute Gorospe taldean ikusten.\nArgitaratu denaren arabera, Juliani atzo Derioko bulegoetara joateko deia egin zioten. Bertan Madariaga eta Galdeanorekin bildu zen eta bi minutu inguru iraun zuen bileratxoan erabakia jakinarazi zioten. Emandako arrazoiak, aurrez aipatutakoak.\nGorosperen hitzetan bera lasai dago. Hamar urte izan dira taldean eman dituenak, maillota txuri-gorri-berdea zenetik Tourrean korritzera ailegatu den talde laranja osatu eta sendotu arte. Bera gauzak ondo egin dituelakoan dago nahiz eta askotan txirrindulariekin bigunegi izatea egotzi; txirrindulari bat gaizki aurkitzen bada ezin ziola exijitu argitzen du. Continue reading “Gorosperen amaiera Euskaltel-Euskadin”\nPosted byTropela Elkartea 2006-08-15 2006-08-16 Posted inTxirrindularitza2 iruzkin Gorosperen amaiera Euskaltel-Euskadin sarreran\nPosted byTropela Elkartea 2006-08-14 2006-08-15 Posted inEuskaldunakIruzkin 1 Euskaltel-Euskadiren erakustaldia Urkiolan sarreran\n1 2 3 Bidalketa zaharragoak


San Markos Mankomunitatea: Ekoizle txikiak\nEkoizle txikien hondakin arriskutsuak kudeatzeko hitzarmena\nEkoizle txikiak »\nHelburua: Gipuzkoako ETEetan enpresa-kudeaketaren ingurumen-inpaktua murriztea.\nHalako hondakin arriskutsuak kopuru txikietan sortzen dituzten enpresatatik San Markoko Mankomunitatearen arean hitzarmen honi 137 atxiki zaizkio, hau da, Gipuzkoako Lurralde Historikoan atxikitako guztietatik % 23. Ekoizle txikientzat hondakinak kudeatzeko zerbitzua Gipuzkoako Ganberaren eta hondakin arriskutsuen kudeatzaile desberdinen artean sinatutako hitzarmenaren esparruan kokatzen da.\nSan Markoko Mankomunitateak hasieratik bultzatu du enpresa kudeatzaile/biltzaileekin hitzarmena eta, horri esker, enpresek sortutako hondakin arriskutsuak kudeatzeko eskaintza zehatz daiteke, betiere enpresa horiek gutxi sortzen badituzte, hots, urtean 10 tonatik behera.\nHelburua honakoa da: kudeaketa-kostua murriztea eta, ondorioz, biltegiratutako kopuruak gutxitzea, hondakin arriskutsuak biltegiratzeko gehieneko denborari eta behar bezala kudeatzeari dagokionez indarreko araudia errazago betetzeko.\nEkoizle txikientzat hondakinak kudeatzeko zerbitzua Gipuzkoako Ganberaren eta hondakin arriskutsuen kudeatzaile desberdinen artean sinatutako hitzarmenaren esparruan kokatzen da. Sartu Gipuzkoako Ganberan »